UzPFL :: Cоcа-Cоlа Суперлига. Сўнгги дақиқалар – “Қўқон-1912” уч очко “йўқотди”, “Машъал” бир очко “ишлади”\nCоcа-Cоlа Суперлига. Сўнгги дақиқалар – “Қўқон-1912” уч очко “йўқотди”, “Машъал” бир очко “ишлади”\n“Қўқон-1912” ва “Машъал” жамоалари ўйини билан Суперлиганинг 18-турига старт берилди. Иккала жамоанинг бугун қайд этадиган натижаси турнир жадвалида на ўзаро ўйинига ва на умумий кўринишга таъсирини кўрсатмас эди, фақат очкосини ошириш-у, кейинги турларга вазиятини яхшилаш, “хавфли ҳудуд”га тушиб қолмаслик имкониятини берарди. Аксига олиб учрашувда дуранг қайд этилди. Майдон эгалари ҳар сафар ҳисобда олдинга чиқиб олганди, бироқ меҳмонлар ҳар гал ҳисобни тенглаштиришга муваффақ бўлаверди. Айниқса, учрашувга қўшиб берилган қўшимча вақтнинг сўнггисида муборакликлар томонидан киритилган гол майдон эгалари учун уч очкони “йўқотиш”, меҳмонлар учун бир очкони “ишлаб олиш” дек гап бўлди.\nCоcа-Cоlа Суперлига. 18-тур\n14 сентябрь, сешанба\nҚЎҚОН-1912 – МАШЪАЛ - 2:2 (2:1)\nҚўқон. “Марказий” стадион.\nҲакамлар: Элёр Турсунов, Андрей Цапенко, Тимур Гайнуллин, Лочинбек Долимов\nVAR ассистенти: Тимур Галеев\nVAR оператори: Шерали Жоналиев\nГоллар: Анваржон Хожимирзаев, 13 (1:0), Жамолиддин Убайдуллаев, 20 (1:1), Мўминжон Мелиев, 36 (2:1), Жамолиддин Убайдуллаев, 90+4 (2:2)\n"Қўқон-1912": Ҳуршид Хўжаев, Бобиржон Акбаров, Илҳомжон Ваҳобов, Славко Лукич, Асадбек Собиржонов (Авазхон Маматхўжаев, 88), Мўминжон Мелиев (Андрей Сидоров, 67), Ойбек Рустамов, Анваржон Хожимирзаев (Якуба Бамба, 71), Иқболжон Маликжонов, Муҳаммаданас Ҳасанов (Сардорбек Азимов, 71), Иван Йосович\n"Машъал": Ботир Носиров, Нажмиддин Нормуродов, Ифеани Ифеани (Шаҳзод Шайманов, 46), Ойбек Нурматов (Самуэль Онониву, 72), Чика Оквара, Жамолиддин Убайдуллаев, Қаҳрамон Баҳодиров (Сирожиддин Аллаев, 85), Ҳудоёрхон Сагдуллаев (Руслан Хожиев, 82), Сирожиддин Қўзиев, Самандар Шукуриллаев, Муҳаммад Йўлдошев (Зафарбек Акрамов, 72)\nОгоҳлантиришлар: Ойбек Рустамов, 50 – Ивеани Ифеани, 18.\nЎзбекистон U-14 чемпионати стартига саноқли кунлар қолди\nАёллар футболи. Биринчи лига. АГМК-2 “Нефтчи”дан “қасдини” олди\nU-18. “Насаф” “Янгиер” мағлубиятидан фойдаланиб қолди\nОФК Кубоги-2021. “Насаф”нинг рақиби “Мохун Баган” ҳақида


380 000 АҚШ долларига «барака» қилинган савдо... «емади»! - xabar.uz\n380 000 АҚШ долларига «барака» қилинган...\n15.01.2020 10:59 0 3530\nЕтмиш сотих қуп-қуруқ ер майдони 380 минг АҚШ долларига «барака» қилинганди, бироқ савдо аянчли якун топди. Нега?\nВоқеа мана бундай бўлди.\nФуқаро С.Т.га қарашли «S» фермер хўжалигига Тошкент вилояти Зангиота туманида 1.5 гектар ер майдони ажратилганди. Шунчаки эмас, албатта. Бундан мурод ноозиқ-овқат маҳсулотлари ҳамда мева сабзавотларини қуритиш, қайта ишлаш ва қадоқлаш цехлари қуриш эдики, туман ҳокими қарорга имзо чекканининг боиси шунда. Бироқ фермернинг ўғли ажратилган ер майдонининг қарийб ярмини сотиш пайига тушсами?! Аҳоли сони йилдан йилга ортиб борар экан, ернинг ҳар қаричи тиллога тенглашиб бораверади. Пойтахт биқинидаги туманда-ку, инчунин! Шу сабаб 70 сотих ер майдонига харидор ҳам тезда топилди. Келишилди: 380 минг АҚШ доллари.\nАммо савдо «емади»: харидор тегишли органга мурожаат қилиб улгурган экан: келишилган сумманинг 50 мингини олаётган пайтда қўлга тушди «сотувчи»!\nБош прокуратура матбуот хизматининг маҳкама ҳузуридаги департамент маълумотига таяниб хабар беришича, ҳолат юзасидан фирибгарлик айблови бўйича жиноят иши қўзғатилган. Тергов ҳаракатлари олиб борилмоқда.\nфермер эр АҚШ доллари\nҲодиса 13/07, 19:01\nҲуқуқ 08/06, 10:01\nНаманганда 14 000 АҚШ доллари сўраган фермер ушланди


Анонс: нега ўзбек олими жаҳон банкининг 140 минг АҚШ доллар гранти билан тақдирланди?\nНега ўзбек олими жаҳон банкининг 140 минг АҚШ доллар гранти билан тақдирланди?\nДунёни гўзаллик қутқаради, деган машҳур иборани Андижон давлат университети профессори Райимжон Алиев ўзгача талқин қилади. Унинг фикрича, энг ноёб назокат ва нафосат бу – фандаги кашфиётдир. Бугун айнан инновацион лойиҳалар, илғор ишланмалар ва ихтиролар давридир. Шу боис ҳам таниқли физик-математик энг аввало халқ хўжалиги ривожига самарали таъсир кўрсатадиган, иқтисодий самарадорлиги юқори бўлган ноёб ихтиролар устида бош қотирмоқда.\nПрофессор Р.Алиевнинг саъй-ҳаракатлари билан Андижон давлат университети Россиянинг Новосибирск, Владивосток, Воронеж, 2014 йилдан буён эса АҚШнинг Колорадо ва Калифорния университетлари билан яқин ҳамкорлик ўрнатган. Шунингдек, Германия, Швеция, Италия ва Болгария каби давлатларнинг етакчи университетлари билан илмий алоқалар мустаҳкамланмоқда.\nКуни кеча Райимжон Жаҳон банкининг 140 минг АҚШ доллари ҳажмидаги молиявий гранти билан тақдирланди. Ушбу молиявий рағбат айнан қайси халқаро лойиҳаси, ихтироси учун ажратилгани ва профессорнинг халқаро, самарадорлиги юқори изланишлари ҳақида “Mahalla” газетасининг келгуси саҳифаларида танишишингиз мумкин.


Баҳорги ишлар бошлаб юборилди | gulobod.uz\nБаҳорги ишлар бошлаб юборилди\n02.02.2020 - 15:38\nКелгуси ҳосил тақдири ва фаровонлик шарти бир неча омилларга боғлиқ. Булардан бири ҳар мавсум арафасида, баҳорги ишлар қизғин тусга кириши олдидан ўтказилиши зарур бўлган ариқ ва зовурларни ўз вақтида турли чиқиндилардан халос этиш, тозалаш тадбиридир. Ушбу жараён йил давомидаги турли муаммоларнинг олдини олишга ҳамда аҳоли турмуш фаровонлигини таъминлашга хизмат қилиши табиий.\n“Гулистон агротехсервис” МЧ агрофирмаси ҳудудида бу каби ишлар айни авжида.\n- Ҳаво ҳарорати исиши билан ҳар бир деҳқон далага шошилади, - дейди “Гулистон агротехсервис” МЧ агрофирмаси раиси Умид Саидов. – Биз ҳам баҳорги ишларимизни бошлаб юбордик. Яқинда туман ҳокими келиб бажарилиши лозим бўлган ишлар билан танишиб кетди. Айни кунда эса 5 гектар боғ, 3 гектар узумзорни кесиб, олиб чиқяпмиз. Ўрнига интенсив боғ яратилади. Бунда 50 дан зиёд ишчилар меҳнат қилишмоқда.\nБундан ташқари 1800 метр ариқ ва зовурлар турли чиқиндилардан тозаланди. Шунингдек, 5 гектар боғ ва 5 гектар шафтолизорга шакл берилди. Боғ оралари ағдарилиб, ишлов берилди. Яна қўшимча 10 гектар токзор яратиш ишлари давом эттирилмоқда.\nАйтиш жоизки, мавсум аввалидаги ишларни ўз вақтида амалга ошириш, айниқса, туман миқёсида янги интенсив боғ лойиҳаларини яратишга ҳам алоҳида эътибор қаратилмоқда.\nШу маънода туман ҳокимлигида ўтказилган йиғилиш анашу лойиҳалар муҳокамасига бағишланди.\nУнда интенсив боғ яратишлаги янгича лойиҳаларни ҳаётга татбиқ этиш, пировардида сифатли ҳосил олиш, чет эл мамлакатларига экспорт ҳажмини ошириш, аҳоли фаровонлигига еришиш хусусида сўз борди. Келгуси режалар белгиланди.\nСайтдаги охирги маълумот киритилган сана: 10.04.2020


Янги Зеландия коронавирусдан бутунлай қутулдими?\nСўнгги 10 кун ичида Янги Зеландияда коронавирусга чалиниш ҳолати аниқланмади. Бу ҳақда New Zeland Herald портали хабар берди.\nЯнги Зеландия Соғлиқни сақлаш вазирлигининг маълумотига кўра, бутун мамлакат бўйлаб фақат битта бемор қолган: қолганлари даволанган. "Шунга қарамай, агар кимдадир қандайдир аломат пайдо бўлса, коронавирусга тес топшириши керак", — дея хабар берди вазирлик.\n31 май куни Янги Зеландияда коронавирус инфекцияси учун 626 та тест ўтказилди. Сўнгги маълумотларга кўра, мамлакатда жами 1500 та одам коронавирусга чалинган, 1400 дан ортиқ одам тузалган ва 22 киши вафот этган.\nЯнги Зеландия фавқулодда ҳолат режимини бекор қилди. Савдо марказлари, мактаблар, ресторанлар ва бошқа жамоат жойлари очилди.


ИнтерФУТБОЛ :: Генрих Мхитарян: «МЮ»га ўтганимдан афсусланмайман»\nГенрих Мхитарян: «МЮ»га ўтганимдан афсусланмайман»\nАрманистонлик ярим ҳимоячи Генрих Мхитарян россиялик ҳамкасбларимиз уюштирган суҳбатда ҳозирги ҳолати, Жозе Моуриньо билан юзага келган можаро ва Юрген Клоппни қанчалик ардоқлаши ҳақида гапирди.\n- Жозе Моуриньо билан ўйинлар таҳлилини ўтказаётганда чиқишолмай қолганингиз ростми? Португалиялик мутахассис ўзингиз кўникмаган жойингизда ҳам кўпроқ меҳнат қилишингиз кераклигини уқтирган, сиз эса бунга кўнмаган экансиз...\n- Ҳа, тўғри. Ҳаммаси шундан бошланган ва Манчестерда қиладиган ишим қолмаганини тушунганман. Астойдил ишлаётган, прессинг уюштираётган, ҳимояланаётган, жамоага ёрдам бераётган, голлар ураётган бўлсамда, ишимдан кимдир қониқмаса, у ерда ортиқ қололмасдим. Вақтимни беҳуда кетказмай, фаолиятимни бошқа ерда давом эттириш, футбол ўйнашни хоҳладим.\n- Шунда Венгер ва унинг «Арсенал»и пайдо бўлди...\n- Моуриньо билан чиқишолмай қолган пайтимда французнинг менга қизиқаётганидан хабардор эдим. У мени «Арсенал»да кўришни хоҳлади. Жуда хурсанд бўлдим, чунки болалигимда «канонирлар» сафида тўп суришни орзу қилардим. Ўша пайтлари бу клубда кўплаб французлар тўп суришарди - Анри, Пирес, Пети, Виейра. Уларнинг ўйинларидан роҳат олардим. Кейинчалик улар «Эмирейтс»ни қуришгач, пул масаласида кўплаб муаммоларга йўлиқишди, Венгер асосий эътиборни ёшларга қарата бошлади. Арсен бошқарувидаги «Арсенал» таркибига қўшилишимни ўйласам, бу худди эртакка ўхшаганди.\n- «Шахтёр»дан кейин Юрген Клопп бошқарувидаги «Боруссия Дортмунд» сафига қўшилишингиз ҳақида гапириб беринг.\n- Райола билан дастлаб Лондонга бордик, «Тоттенхэм» вакиллари билан гаплашдик. «Ливерпул»нинг фикрини ўргандик, аммо уларнинг ишончлари комил эмасди. Дортмунддан қўнғироқ келгач, дарҳол ўша ерга учдик. «Боруссия» Гётцени сотганидан кейин «ўнлик» позициясига футболчи қидираётганди. «Тоттенхэм» ва «Ливерпуль» таркибга ўйинчи қўшиб олишга улгургани сабабли, Германияга бориш варианти яхшироқ кўринди. Клопп дарҳол ғоялари ҳақида гапириб берди, мени қайси позицияга қўймоқчилигини тушунтирди.\n- Клопп билан кўришганингизда, суҳбатни бошлашдан олдин сизни қучоқлаб: «Шартнома имзолашга кўнмагунингча, қўйиб юбормайман», дегани ростми?\n- Ажойиб мураббийда бу Клопп!\n- Кейин у Дортмундга қайтишга ваъда беришимни сўраганди. Мен эса шунга сўз берганман. Клопп - супермураббий, ҳақиқий дўст, ота, ака. У футболчилари билан мунтазам гаплашади, ҳар доим қўллаб-қувватлайди. Майдонда ўйининг қовушмаса, шундай дерди: «Бу футбол. Ўтмиш билан яшама, кейинги баҳс ҳақида ўйла».\n- Ўша кезлари сизга «Анжи»дан ҳам таклиф бўлганидан хабардормиз.\n- Ҳа, бўлган. Жуда катта пул ва бонусларни ваъда қилишган. Это~О йилига 20 млн. евро олганмиди? Менга бундан сал камроқ таклиф билан чиқишган.\n- Европада тўп суриш учун шартли 20 «лимон»дан воз кечганмисиз?\n- 2019 йили Бокуда ўтказилган Европа Лигаси финалига бормадингиз. Нега?\n- Шунчаки, ҳаётимни хавф остига қўйишни хоҳламаганман.\n- Озарбайжонликлар сизга таҳдид қилишганми?\n- Жуда кўп марта. «Инстаграм», «Фейсбук»да мактублар олганман, аммо бунга эътибор қаратмаганман. Арманистонлик эканлигимдан фахрланаман. Мени ҳамиша қўллаб-қувватлаган, яхши кўрган миллатдошларимга раҳмат.\n- «Манчестер Юнайтед»га ўтганингиздан афсусланганмисиз?\n- Йўқ, ҳеч қачон. Ахир бундай имконият ҳаётда бир марта берилади. Ибрагимович, Погба, Мата, де Хеа билан бирга тўп суришга муваффақ бўлдим. Агар ҳаммасини ортга сурганимизда ҳам, барибир, «МЮ» билан шартнома имзолардим. Қилган ишларимдан ҳеч қачон афсусланмайман.


Божхоначилар куртка синтефони ва ...\nДавлат божхона хизмати органлари ходимлари томонидан гиёҳвандлик воситаларининг ноқонуний айланмаси ҳамда юртимизга олиб кирилишига чек қўйишга қаратилган тезкор тадбирлар доимий амалга оширилмоқда.\nХусусан, Сурхондарё вилояти орқали ўзининг қишки курткаларида ва гиламчасидан фойдаланиб, гиёҳвандлик воситаларини юртимизга яширинча олиб киришга бўлган бир нечта уринишлар фош қилинди.\nВилоят божхона бошқармасининг "Айритом" чегара-божхона постига пиёда равишда кириб келган қўшни давлат фуқароси Н.А. божхона назоратидан ўтиш давомидаги унинг хатти-ҳаракатлари мазкур пост ва Контрабандага қарши курашиш ва божхона аудити бўлими ходимларининг эътиборини торди. Қонунбузарнинг айёрлиги божхона ходимларини чалғитолмади. Натижада, ушбу фуқаро Н.А. холислар иштирокида шахсий кўрикдан ўтказилганида унинг курткаси астари ички қисмига шимдирилган “героин” гиёҳвандлик воситаси борлиги маълум бўлди.\nОрадан бироз ўтиб, мазкур постга кириб келган қўшни давлат фуқароси М.Н.ни ҳам ўзидан олдинги шеригининг қисмати кутаётган эди. Буни қарангки, у нафақат курткасининг астари ички қисмига балки сумкасида олиб келаётган гиламчасига ҳам “героин” гиёҳвандлик моддасини шимдириб олиб ўтмоқчи бўлган экан. Божхона ходимларининг сергакликлари эса ушбу қонунбузарларнинг “инновацион” уринишларини чиппакка чиқарди.\nЭкспертиза хулосасига қонунбузардан ашёвий далил сифатида олинган куртка астарида соф оғирлиги 332,6 грамм бўлган “героин” гиёҳвандлик воситаси ҳамда фуқаро М.Н.дан ашёвий далил сифатида олинган гиламчада 1 килограмм 177 грамм ҳамда куртка астарида соф оғирлиги 275,64 грамм бўлган “героин” гиёҳвандлик воситаси мавжуд эканлиги аниқланди.\nНатижада, қонунбузарлар томонидан юртимизга олиб киришга уринилган жами 1 килограмм 785 граммдан ортиқроқ “героин” гиёҳвандлик воситаси тўхтатиб қолинди.\nҲозирда мазкур ҳолатлар юзасидан божхона органлари томонидан Жиноят кодексининг тегишли моддалари билан жиноят иши қўзғатилиб, тергов ҳаракатлари давом эттирилмоқда.


ИШТИХОННИНГ ҚАДИМГИ ПУЛЛАРИ » Иштихон овози газетаси\nМарказий Осиёда Х аср охиригача Сомонийлар сулоласи ҳукмрон сулолалардан эди. Кейинчалик уларнинг ўрнини келиб чиқиши турклардан бўлган Қорахонийлар эгаллади. Сомонийлар сулоласини Наср ибн Али бошқарди. Шунинг учун ҳам Иштихоннинг энг қадимги тангаларида (ҳижрий 401, милодий 1010-1011йиллар) унинг номи келтирилган. Орадан йиллар ўтиб Наср ибн Али оламдан кўз юмади. Унинг ўрнига туғишган укаси Аҳмад ҳокимиятни эгаллайди. Аҳмад ибн Али ҳам Иштихонда 404-405 (1013-1015) йилларда мис тангалар (фалс) зарб эттирган. Наср аксарият тангаларга "адолат ҳимоячиси" деб зарб қилдирган бўлса, Аҳмад акасидан фарқли равишда фалслардан баъзиларига "адолатли хон" деб ёздиради.\n1017 йилда Аҳмад ҳам вафот этади. Унинг кўпгина ерлари учинчи укаси Муҳаммаднинг қўлига ўтади. Муҳаммад ҳам 411 (1020-1021) йилда Иштихонда пул зарб эттиради.\nАйтиш керакки, Қорахонийлар сулоласи марказлаша олмади. Мамлакат бўлиниб, уларни сулоланинг хонадонлари бошқарди. Кўпинча улар бир-бирлари билан уруш олиб борар эдилар. 411 йилда улардан бири Али ибн Ҳасан Муҳаммад ибн Алига тегишли Бухорони босиб олишга муваффақ бўлади. Кейинчалик Али ҳукмронлиги остига Зарафшон воҳаси, жумладан, Иштихон ҳам бирлаштирилади. Бу ҳақда 419 (1028) йилда Али ибн Ҳасаннинг ўғли Юсуф ибн Али номидан зарб қилинган тангалар маълумот беради.\nУзоқ вақтлар давомида тадқиқотчилар 419 (1028) йилгача Зарафшон воҳасини Али ибн Ҳасан ўз ўғли билан бошқариб келган деб тушунтиришган. Аммо, Самарқанд маданият ва санъат тарихи музейидаги тангалар бу қарашларни инкор этади. Бу 419 (1028) йилда зарб қилинган Иштихон фалс тангаларидир. Унда шундай сўзлар бор: "Насир ал-Ҳаққ ва-д-Дин Малик ал Машри ва-с-Син". Бу тахминан шундай таржима қилинади: "Ҳақиқат ва дин ҳомийси, Шарқ ва Хитой ҳукмдори". Бу тетул Тошкент ҳукмдори Қодирхон Юсуфга тегишли бўлган. Ёзма манбаларнинг гувоҳлик беришича, Қодирхон жанубий ҳудудларга, жанубий Самарқанд ҳудудларига ҳарбий юриш уюштиради. Аммо Али ибн Ҳасан душмани йироқлашгач яна ҳокимият тепасига келади ва ўн йил давомида ҳукмронликни давом эттиради.\nҚодирхон барча қорахонийларнинг расмий бўлса-да, ҳукмдори, бошқа ҳукмдорлар эса унинг вассали ҳисобланган.\n420-421 (1029-1030) йилларда зарб эттирилган тангаларда Арслон-илоқ-Юсуф номини кўрамиз. 425 (1034) йилда чиқарилган тангаларда эса унинг отаси Табғач Буғро Қорахон титули кузатилади. "Ҳоқон" сўзи князлик маъносига эмас, балки подшоҳ маъносига яқинроқдир. "Қора" сўзи эса рангни эмас, балки "буюклик" маъносини берган. Шундай экан, Али ибн Ҳасан бош ҳукмдор ҳисобланмаган. Бундан шундай хулоса чиқадики, Иштихон шаҳри ўз даврида ҳукмдорларнинг муҳим сиёсий марказларидан бири бўлган. Шаҳар бир ҳукмдорнинг қўлидан иккинчисига ўтиб келган. Унинг бу даврдаги иқтисодий қудратини эса Иштихоннинг ўзида чиқарилган танга пуллари исботлайди. Булар - "фалс" - чақа пуллар ҳисобланган, аммо, чакана савдода ана шу тангалар муҳим аҳамият касб этган. Демак, савдо айланмаси ва молиявий муносабатларда ҳам Иштихон асосий шаҳарлардан бири ҳисобланган.\nИштихон тарихига боғлиқ бўлган тангалар айни пайтда турли музейларда сақланмоқда. Масалан,баъзилари Эрмитажда, Москвадаги Давлат тарихий музейида сақланаётган бўлса, яна бир қисми Самарқанддаги музейнинг қимматли экспонатларидан саналади.\nБиз таълим масканларида ёшларга юртимиз тарихидан сабоқ бераётганда ана шу қимматли маълумотларга ҳам мурожаат қилиб турсак, айни муддао бўлар эди.\nЖАВОБ БЕРИНГ, ПЛАСТИКНИ ПУЛ ҚИЛДИРИБ КЕЛАЙ...


Тошкент пропискаси неча кишига берилгани маълум бўлди\n15:39 07.11.2019 (Янгиланган 15:40 07.11.2019)\nШу йил 10 ой давомида доимий прописка Тошкентда 32 380 кишига, Тошкент вилоятида 7 462 кишига берилди.\nТОШКЕНТ, 7 ноя – Sputnik. Шу йил 10 ой давомида Тошкентда доимий прописка 32 380 кишига, Тошкент вилоятида 7 462 кишига берилди, деб маълум қилди МваФРББ хорижий фуқароларни ҳисобга олиш бўлими бошлиғи Дилшодбек Муродбеков. Sputnik Ўзбекистон мухбири хабарига асосан.\nЎзбекистонда 77 кундан сўнг эски намунадаги паспорт ўз кучини йўқотади\nТаъкидланишича, 4 951 нафар шахсга Ўзбекистон фуқаролиги берилди.\nШунингдек, ИИВ Миграция ва фуқароликни расмийлаштириш бошқармаси томонидан 847 317 нафар фуқарога биометрик паспортлар, 781 376 нафар фуқарога хорижга чиқиш биометрик паспортлари тақдим этилди.\nБугун АОКАда “Ички ишлар органларида миграция жараёнлари ва фуқароликни расмийлаштириш соҳасида амалга оширилаётган чора-тадбирлар” мавзусида матбуот анжумани бўлиб ўтмоқда. Анжуманда Ўзбекистон ИИВ Миграция ва фуқароликни расмийлаштириш бошқармаси ҳамда бошқа тегишли бошқарма ва ташкилот мутасаддилари иштирок этмоқда.\nБП 2020 йилда нечта амалдорга жиноят иши очилганини маълум қилди\n2020 йилда жиноий жавобгарликка тортилган амалдорларнинг 4 нафари республика даражасидаги, 13 нафари вилоят даражасидаги, 442 нафари туман даражасидаги раҳбарлардир.\nТОШКЕНТ, 15 июл - Sputnik. 2020 йилнинг 6 ойи давомида 327 та жиноят иши бўйича 459 нафар мансабдор шахс жиноий жавобгарликка тортилган, деб хабар қилди Бош прокуратура матбуот-хизмати.\nУлар томонидан етказилган зарар миқдори 172 миллиард 260 миллион сўмни ташкил қилган.\nЕтказилган зарарларнинг 66%и (114 миллард 267 миллион сўм) ундирилган.


121 йиллик тарихга эга теннис турнири старт олди ёхуд "Дэвис Кубоги" ҳақида 7 факт / Olamsport.com\n121 йиллик тарихга эга теннис турнири старт олди ёхуд "Дэвис Кубоги" ҳақида 7 факт\nТеглар : Дэвис Кубоги\n25 ноябрь - 5 декабрь кунлари теннис бўйича эркаклар терма жамоалари ўртасидаги "Дэвис Кубоги – 2021" турнири бўлиб ўтади.\nШу муносабат билан эркаклар ўртасидаги норасмий жаҳон чемпионати ҳақидаги маълумотларни эътиборингизга ҳавола қиламиз.\n121 йиллик тарих\n"Дэвис Кубоги" ўзининг бой тарихи билан машҳур, чунки ушбу нуфузли жамоавий турнирнинг биринчи қуръа ташлаш маросими 1900 йилда ўтказилган. Ўшанда бош соврин учун ўйинда АҚШ ва Буюк Британия теннисчилари баҳс олиб боришган эди. Орадан йиллар ўтиб мусобақа иштирокчиларидан бири, АҚШ ҳарбий вазири бўлган Дуайт Филли Дэвис ўз пулига чиройли кубок сотиб олди ва турнир форматини ишлаб чиқди. Кейинчалик кубок "Кумуш салат идиши" дея номланди, турнирнинг ўзи эса асосчи шарафига - "Дэвис Кубоги" номини олди. 121 йиллик тарихда энг кўп америкаликлар ғолиб бўлишган - 32 марта. Австралияликлар улардан бироз ортда - 28 та ғалаба.\n(Суратда "Дэвис Кубоги" асосчиси Дуайт Филли Дэвис)\nТурнир ҳар йили ўтказилади, лекин Биринчи ва Иккинчи Жаҳон уруши билан боғлиқ танаффуслар ҳам бўлган. Коронавирус пандемияси туфайли 2020 йилда "Дэвис Кубоги" ўтказилмади. Шу вақтга қадар 15 мамлакат теннисчилари чемпион бўлишган.\nТурнирни қайта ишга тушириш\n2019 йилдан буён турнир формати тубдан ўзгарди. Авваллари жамоалар йил давомида плей-офф босқичи доирасида дунё бўйлаб саёҳат қилиб, ўз майдонида ва сафарда галма-гал ўйнаган бўлса, энди финал босқичи бир вақтнинг ўзида гуруҳларга бўлинган 18 та жамоа иштирокида ўтказилади. Ва шундан кейингина энг яхшилар плей-оффга йўл олади. Бундан ташқари, авваллари терма жамоалар ўртасидаги учрашув бешта, беш сетдан иборат бўлиб, уч кун ичида ўтказилган бўлса, эндиликда ҳар бир ўйин учта уч сетдан иборат бўлади ва иккита яккалик ва бир жуфтлик ўйини бўлиб ўтади. Энди ғолиб бир ярим ҳафтадан сўнг аниқланади.\n2019 йилги Davis Cup чемпионлигини Рафаэль Надаль бошчилигидаги Испания терма жамоаси кўлга киритди. 2020 йилда турнир ўтказилмагани сабали улар амалдаги чемпионлар саналишади.\n2021 йилги "Дэвис Кубоги" қаерда ўтказилмоқда?\n2019 йилда Мадридда турнирнинг финал, гуруҳ босқич ўйинлари, плей-офф учрашувлари бўлиб ўтди. 2021 йилда дастлабки босқичда учта шаҳарда гуруҳларни ажратишга қарор қилинди: Испания, Россия, Канада, Швеция, Қозоғистон ва Эквадор иштирокидаги "А" ва "B" гуруҳлари Мадридда, "C" ва "F" гуруҳлари (Сербия, Франция) Инсбрукда (Австрия), Австрия, Чехия, Германия, Буюк Британияда, Туринда (Италия) эса "D" ва "E" (Италия, Австралия, Хорватия, АҚШ, Венгрия) гуруҳлари плей-офф босқичига чиқиш учун кураш олиб боради.\nПлей-оффга чиқиш учун жамоалар гуруҳда биринчи ўринни эгаллаши керак. Гуруҳ босқичи ва чорак финалдан кейин жамоалар Мадридга йўл олишади.\n"Дэвис Кубоги" тақвими - 2021\n"Дэвис Кубоги" – 2021 финал босқичи 25 ноябрдан 5 декабрга қадар давом этади. Гуруҳ босқичи 25-28 ноябрь кунлари бўлиб ўтиши белгиланган, чорак финал 29 ноябрь (Турин), 30 ноябрь (Инсбрук), 1-2 декабрь, ярим финал 3-4 декабрь, финал эса 5 декабрь ( Мадрид) да ўтказилади.\n"Дэвис Кубоги"нинг юлдузлари\n"Дэвис Кубоги - 2021"да спорт мухлислари Сербия терма жамоаси етакчиси ва сайёрамизнинг биринчи ракеткаси, «Катта Дубулға» туркумига кирувчи турнирларнинг 20 карра чемпиони Новак Жоковични кўришади. Шунингдек, жаҳоннинг иккинчи ракеткаси Даниил Медведев Россия терма жамоасининг асосий ўйинчиси сифатида кортга чиқади. Рафаэль Надальнинг издоши дея қаралаётган ёш юлдуз Карлос Алькараз эса Испания термасида, Топ-10'нинг энг ёш вакили Янник Синнер Италия терма жамоаси таркибида ўйнайди. 2014 йилги US Open чемпиони Марин Чилич Хорватия терма жамоаси сафида баҳсга киришади. Эслатиб ўтамиз, турнирда жами 18 та жамоа иштирок этмоқда.\n2021 йилги "Дэвис Кубоги"нинг умумий мукофот жамғармаси 16 миллион фунт стерлингни ташкил этади (бугунги курс бўйича - 22,90 миллион доллар). Мукофот пули теннисчилар ва миллий теннис федерациялари ўртасида тақсимланади. Хусусан, турнир чемпионлари 1,8 миллион фунт стерлинг, теннис федерацияси эса 910 минг фунт (1,22 миллион доллар) олади.


Ёшларни беҳаёликдан асранг » Конимех туман хокимлиги\nЁшларни беҳаёликдан асранг\nБўлим: Tuman hayoti / Yangiliklar\nБугунги кунда инсоният жуда кўп сиёсий ва иқтисодий ўзгаришларни бошидан кечирмоқда. Бундай ўзгаришлар баъзан ютуқлар олиб келса, аксарият нохуш холлар рўй беришига ва чигал муаммолар келиб чиқишига, вайронкор ғояларни глобаллашиб кетишига йўл очмоқда. Глобаллашув яна шундай жараёнки, уни чуқур ўрганмаслик, ундан фойдаланиш стратегияси, тактикаси ва технологиясини ишлаб чиқмаслик мамлакат иқтисоди, маданияти, маънавиятини тоғдан тушаётган шиддатли дарё оқимига бошқарувсиз қайиқни топшириб қўйиш билан баровар деб таққослаш мумкин. Бу эса ёшлар онгига салбий таъсир қилиб, таълим-тарбия жараёнида қийинчиликлар ва муаммолар пайдо бўлишига сабаб бўлмоқда.\nҲозирги кунда айрим кучлар халқаро ахборот алмашинуви интернет тизими орқали атайлаб информацион хуруж-порнографияни тарғиб этиб, интернет сайтларини ҳар хил беандишалик, ваҳшийлик, беҳаёлик мавзусидаги филмларни тўғридан-тўғри тарғиб қилиши, ҳали вояга етай туриб ёшларимизнинг онгида заҳарли ғояларнинг вужудга келишига замин яратмоқда. Бу материалларни ёшлар тўғри қабул қила оладиларми? Тўғри хулоса чиқара оладиларми? Шунинг учун ҳам биз миллий ғоя тарғиботига, маънавий-маърифий ишлар самарадорлигига алоҳида эътибор беришимиз, ёшларимизда миллий ғурур ва миллий ўзликни англашни шакллантириб, маънавий етук қилиб тарбиялашни муҳим вазифамиз деб эътироф этишимиз зарур.\nҲар бир ота-она фарзандини бекаму-кўст қилиб таъминлашни ўзининг асосий вазифаси деб билади. Фарзандининг хоҳиш ва истагига кўра керакли русмдаги телефонларни олиб беради. Лекин кейинчалик ушбу мосламани фарзанди қандай мақсадда фойдаланмоқда, буни назоратдан четда қолдиради. Аксарият ёшларимиз уяли телефонда турли хил минталитетимизга мос келмайдиган мусиқаларни тинглаш, жангари лавҳаларни юклаб олиш, уларни томоша қилиш, телефонларга тарқатиш каби иллатларга ўралашиб қолмоқда.\nОдам икки нарсани танламайди - бири Ватан, иккинчиси -Ота-она. Одам боласи жиноятчи, ёвузликка мойил бўлиб туғилмайди. Айрим ёшларнинг порнографик филмлар таъсирига кириб, жиноятчиликнинг номусга тегиш, зўровонлик, фоҳишалик йўлига кириб кетишлари шулар таъсиридадир. Психологларнинг айтишларича инсон онги эшитгандан кўра кўрганларини кўпроқ хотирасида сақлаб қолар экан. Агар фарзандаларимиз беҳаё филмларни, турли порнографик расмларни кўриб борса, улар онгида нима шаклланади, бу ҳақда ҳеч ўйлаб кўрганмисиз?\nКонимех тумани ИИБ ҲПБ\nкатта инспектори Л.У.Ачилов\n» Давлат хизматлари кўрсатиш тартибини такомиллаштиришнинг илгариланган халқаро тажрибасини кўриб чиқиш\n» Qaror sharhi\n» Тумандаги ширкат хўжаликларини фермер хўжаликларига айлантирилиши бўйича\n» Йил сарҳисоби


Ўзбекистонлик аёллар хорижга чиқиш учун қирғиз паспортини сотиб олмоқда\n22 январ 2022, Тошкент вақти: 06:56\nЎзбекистонлик 35 ёшга тўлмаган аёллар Қирғизистонга келиб, хорижга чиқиш учун Қирғизистон паспортни сотиб олмоқда.\nБу ҳақда парламент депутати Ирғал Қадиралиев сўзларига таянган ҳолда Қирғизистон телеграф агентлиги хабар тарқатди.\nҚирғизистон парламенти халқаро масалалар қўмитасининг 4 март кунги йиғилишида Қадиралиев ўзбекистонлик 22 нафар аёл Қирғизистон паспорти билан ушланганини айтган.\n- Ўзбекистонда 35 ёшгача бўлган аёлларнинг хорижга чиқишига чеклов амал қилмоқда. Шунинг учун улар Қирғизистонга келиб, паспорт олиб, бошқа мамлакатларга чиқиб кетмоқда, - деган Қодиралиев.\nДепутат Ўзбекистон ҳукумати хотин-қизлар хорижда фоҳишалик билан шуғулланишининг олдини олиш учун шундай чеклов жорий қилганини баён қилган.\nCA-NEWS ахборот агентлиги хабарига кўра, Қирғизистон парламенти қўмитаси йиғилишида 23 ёшга тўлмаган қирғизистонлик хотин-қизларнинг чет элга чиқишини чеклаш назарда тутилмиш қарор лойиҳаси муҳокама қилинган.\nҲужжатда 23 ёшгача бўлган аёллар хорижга чиқиш учун ота-оналаридан рухсат олиши шарт қилиб белгиланган.


Зоминда “Ботир Зокиров санъати давомчилари” кўрик танловининг туман босқичи бўлиб ўтди » Зомин туман ҳокимлиги расмий сайти\nЗомин туман ҳокимлиги » Янгиликлар » Зоминда “Ботир Зокиров санъати давомчилари” кўрик танловининг туман босқичи бўлиб ўтди\nЗоминда “Ботир Зокиров санъати давомчилари” кўрик танловининг туман босқичи бўлиб ўтди\nБугун – Зомин туман 12-сон Болалар мусиқа ва санъат мактабида буюк санъаткор, Ўзбекистон халқ артисти Ботир Зокиров хотирасига бағишлаб “Ботир Зокиров санъати давомчилари” республика кўрик-танловининг туман босқичи бўлиб ўтди.\nТанловда умумий ўрта мактаблар, мусиқа ва санъат мактаблари, маданият маркази тўгарак аъзолари ва санъатга ихлосмандлари бўлган 16 нафар ҳаваскор ёшлар иштирок этди. Танлов давомида иштирокчилар Ботир Зокиров репертуаридан ўрин олган энг сара намуналардан жонли ижрода чиқишлар қилди.\nЯкуний натижага кўра, 1-ўринни Салоҳиддин Самадов, 2-ўринни Суннат Пиримқулов, 3-ўринни Райҳона Норқўзиева эгаллади.\nҒолиблар ташкилотчилар томонидан диплом билан, фаол иштирокчилар фахрий ёрлиқлар билан тақдирландилар.\nМаданият ва санъат йўналиши бўйича 5 нафар ёшлар олий ўқув юртига кириш учун тавсия этилди


Тожикистонда улкан қовун шакли кўринишидаги чойхона қурилди\n15:36 / 27.10.2015\nТожикистон пойтахти Душанбе шаҳридан 20 км масофадаги Ҳисор шаҳрида кўриниши улкан қовунни эслатадиган чойхона очилди.\nБу бино Ҳисор шаҳрининг 3000 йиллиги муносабати билан қурилган бўлиб, унинг очилиш маросимида Тожикистон президенти Эмомали Раҳмон ҳам иштирок этди.\nТожикистон президентининг расмий сайтида маълум қилинишича, ушбу чойхона биноси "қадимий шаҳарсозлик анъаналари" асосида барпо этилган. Унинг баландлиги 43 метр, кенглиги 55 метр, узунлиги эса 100 метрга тенг.\nЧойхона қурилиши бир йилдан узоқ вақт давом этди. Лойиҳа “Баракат” корпорациясининг буюртмасига биноан “Шахрофар” қурилиш компанияси томонидан қисқа вақт ичида қурилди. Тожикистон ҳукумати чойхона яқинида маданият ва истироҳат боғи қуришни режалаштирган.\nҚайд этилишича, аграр қишлоқ хўжалигига ихтисослашган Тожикистонда кейинги йилларда кўплаб янги байрамлар (Қовун ва тарвуз куни, Асал байрами, Палов байрами, Қовоқ байрами, ҳосил байрами) ўтказиш жорий қилинган.\n2009 йилда Тожикистонда 1501 м узунлик ва 7 м энликдаги матодан улкан байроқ ясалганди (оғирлиги 1,25 тонна).\n2011 йилда эса мамлакат мустақиллигининг 20 йиллиги муносабати билан 165 метр баландликка эга байроқ устуни ясалганди (бу дунёдаги энг юқори кўрсаткич).


Жаҳон соғлиқни сақлаш ташкилоти коронавирус пайдо бўлишини ўрганишда илмий методологиядан фойдаланиб, ҳаракатланишни вирус биринчи бўлиб тарқалган жой – Хитойнинг Уҳан шаҳридан бошлаш керак, деб ҳисобламоқда.\nБундай фикрни ЖССТ вакили Майкл Райан турли давлатларда оқова сувларда коронавирус борлигини текшириш бўйича ўтказилган охирги тадқиқотлар ҳақидаги саволга жавобан айтган.\n“Одамлар ўлимига олиб келадиган касалликлар билан боғлиқ ҳолатларда уларнинг марказини аниқлаштириб олиш зарур. Вирус тарқалиши Хитойда бошланган. Айнан шу ер марказ бўлган”, деб айтган Райан ва “вирус келиб чиқишини тўлиқ ҳажмда тушуниш лозимлигини” таъкидлаб ўтган.\nЖССТ вакилининг айтишича, вирусни одамларга қайси ҳайвондан ўтгани ҳали аниқланмаган ва у исталган жойда топилиши мумкин.\n“Бунинг барчасини касаллик бошланган жойда ўрганиш лозим, бу жой Хитойнинг Уҳан шаҳри бўлган”, деб таъкидлаб ўтган Райан.\nУ ЖССТ Хитойга келгуси тадқиқотларга тайёрланиш учун миссия юборганини, ҳозирча тадқиқотлар ўтказиш режалаштирилмаётганини маълум қилган.\n“Ҳамма бу дастлабки миссия эканини тушуниши лозим”, деб жавоб қилган Райан журналистларга. Унинг таъкидлашича, Хитойга жўнатилган биринчи гуруҳ томонидан чиқарилган хулосалар, қўйилган мақсадлар ва вазифалар асосида тадқиқот жамоаси шакллантирилади. Ушбу жамоа хитойлик мутахассислар билан яқиндан иш олиб боради.\nЖССТ вакилининг маълум қилишича, Хитойга юборилган гуруҳ аъзолари ҳозирда карантинда қолмоқда.\n10 июлда ЖССТ раҳбари Тедрос Аданом Гебрейесус Хитойга юбориладиган гуруҳнинг асосий вазифаси ЖССТ бошчилик қиладиган халқаро миссияга асос ва иш режасини тайёрлашдан иборат бўлишини маълум қилган. Мутахассислар вируснинг ҳайвонлардан одамларга қандай ўтганини тушунишда олға силжишлари лозим.\nЖССТ COVID-19 мавзусида бир-бирига зид баёнотлар беришни тўхтатишга чақирди


Дарахт экиб, парвариш қилмаган мутасадди ташкилотларни жаримага тортиш таклиф ... - UzNews.uz\n15 июня, 16:48 703 0\nДарахт экиб, парвариш қилмаган мутасадди ташкилотларни жаримага тортиш таклиф қилинди\nДепутат ҳокимият, ободонлаштириш бошқармалари турли баҳона топмаслиги учун масъулиятни уларга юклатишни илгари сурди.\nХалқ депутатлари Мирзо Улуғбек туман Кенгаши депутати Жаҳонгир Зияев 2021 йилда 52 мингдан ортиқ экилган дарахтлар қуриб қолиши бўйича ўз муносабатини билдирди.\n“Орол денгизининг қуриган шўр ерида дарахтлар кўкартирилаётган бир пайтда Тошкентда дарахтларни сақлаб қолиш қийин бўляпти дейиш, чўпчакдан бошқа нарса эмас.\nХўш, энди нима қилиш керак? Ҳар йили шу чўпчакка ишониб ўтираверамизми?”, - дея савол қўйган “Миллий тикланиш” ДП вакили.\nЖаҳонгир Зияев бунинг ечими сифатида дарахтни кесганларга жарима солингани каби, дарахт экиб, парвариш қилмаганларни ҳам жаримага тортишни илгари сурди.\n“Давлатнинг пулига “биз шунча минг дарахт экдик” деб ҳисобот берадиган ҳокимият, ободонлаштириш бошқармалари, ташкилотлар эккан ниҳоли кўкармаса, чўнтагидан жарима тўласин. Шундагина “жойни нотўғри танлаб қўйибмиз, суғориш тизимига уланмаган экан”, деган баҳоналар бўлмайди. Жарима тўласа, жой ҳам тўғри танланади, сув ҳам келади”, - таъкидлайди у.\n“Миллий тикланиш” партияси аъзоси фуқароларни ҳам бунга этиборсиз бўлмасликка чақирди.\n“Одамлар ҳам ён-атрофи, маҳалласида экилган ниҳолларга эътиборли бўлиб, парваришлаб турса ҳам қанчадан-қанча дарахтларни сақлаб қолган бўламиз. Яъни, бу “давлатники-ку, менга нима” деган қарашдан воз кечиш лозим. Керак бўлса, дарахтпарвар инсонларни рағбатлантириш керак”, - қўшимча қилган депутат.\n09 Июля, Пятница 3249 0\n09 Июля, Пятница 3423 0\n08 Июля, Четверг 13056 0\n02 Июля, Пятница 11268 0


Ўзбекистон Республикаси Президенти Шавкат Мирзиёев 31 октябрь куни мамлакатимизда амалий ташриф билан бўлиб турган Россия Федерацияси Хавфсизлик кенгаши котиби Николай Патрушевни қабул қилди.\nЎзбекистон Республикаси Президенти Шавкат Мирзиёев 30 октябр куни Туркманистон Президенти Гурбангули Бердимуҳамедов билан телефон орқали мулоқот қилди.\nСайлов: Амалиёт, тарғибот ва ташвиқот\nЖиззах шаҳрида вилоят сайлов комиссияси матбуот маркази томонидан сайлов жараёни ва уни ёритишнинг муҳим масалаларига бағишланган матбуот анжумани ўтказилди.\nЧехия Президентига табрик\nЎзбекистон Республикаси Президенти Шавкат Мирзиёев Чехия Республикаси Президенти Милош Земанни миллий байрам -Мустақил Чехословакия ташкил топган кун билан табриклади.\nШавкат Мирзиёев Австрия Президентини табриклади\nБанкларнинг инвестициявий фаоллигини ошириш бўйича вазифалар белгиланди\nЎзбекистон Республикаси Президенти Шавкат Мирзиёев 25 октябрь куни банк тизимини ислоҳ қилиш ва банкларнинг инвестициявий фаоллигини ошириш борасидаги устувор вазифаларга бағишланган йиғилиш ўтказди.\nБугунги бунёдкорлик ишларимиз эл-юртимиз улкан салоҳиятининг ёрқин ифодасидир\nЎзбекистон Республикаси Президенти Шавкат Мирзиёев 24 октябрь куни Тошкент шаҳрида амалга оширилаётган бунёдкорлик ишлари ва йирик лойиҳалар билан танишди.\n«Олмалиқ кон-металлургия комбинати» акциядорлик жамияти жамоасига\nСиз, азизларни Ўзбекистон рангли металлургия саноатининг етакчиси – Олмалиқ кон-металлургия комбинати ташкил топганининг қутлуғ 70 йиллик санаси муносабати билан чин қалбимдан табриклайман.\nПрезидент Чилонзордаги қурилиш материаллари ишлаб чиқариш корхонасига борди\nДавлатимиз раҳбари 24 октябрь куни Чилонзор туманидаги “Ориент керамик” масъулияти чекланган жамияти фаолияти билан танишди.\nЯнги муҳташам Халқаро конгресс марказида 21 октябрь куни ўзбек тилига давлат тили мақоми берилганининг ўттиз йиллигига бағишланган тантанали маросим бўлиб ўтди.\nЎзбекистон Республикаси Президенти Шавкат Мирзиёев жойларда амалга оширилаётган бунёдкорлик ишлари ва йирик лойиҳалар билан танишиш, халқ билан мулоқот қилиш мақсадида 17-18 октябрь кунлари Сурхондарё вилоятида бўлди.\nПрезидент Сурхондарёдан Тошкентга қайтиб келди\nЎзбекистон Республикаси Президенти Шавкат Мирзиёев 17-18 октябрь кунлари Сурхондарё вилоятида бўлиб, ҳудудда амалга оширилаётган бунёдкорлик ишлари, йирик лойиҳалар билан танишди, вилоят фаоллари билан учрашди.\nШавкат Мирзиёев: "Оилаларни илмий тадқиқ этишда ҳар бир ҳудуднинг ўзига хос урф-одатлари ва қадриятларини эътиборга олиш зарур"\nПрезидентимиз Термиз шаҳридаги “Оила” илмий-амалий тадқиқот маркази Сурхондарё вилояти бошқармаси фаолияти билан танишди.


2020 йилнинг 9 май куни Иккинчи жаҳон урушида немис фашизми устидан қозонилган ғалабанинг 75 йиллигини нишонлаш чоғида Кремль ва Қизил майдон узра парвоз қилаётган Россиянинг Туполев Ту-95МС стратегик бомбардимончи самолётлари. [Юрий Кадобнов/AFP]\nНАТО иттифоқчилари ва Европа Иттифоқи Россия режимини 1992 йилги Очиқ осмон тўғрисидаги шартномага риоя қилишга чақирмоқда. Вашингтон Кремль тарафидан кўп бор бузилган мазкур шартномадан чиқишини эълон қилган.\nАҚШнинг келишувдан чиқиш қарори яқин олти ой ичида кучга кирмайди, бу Москвага ўзгариш учун вақт беради, деди НАТО бош котиби Йенс Столтенберг.\n«Россия кўп йиллардан бери шартномага зид равишда, жумладан Калининград узра ва Грузия билан чегара ҳудудларида парвозларни чеклаб келган», деди у. 22 май куни.\nРоссия шартномага тўла амал қилишга қайтадиган бўлса, АҚШ келишувдан чиқиш масаласини қайта кўриб чиқиши мумкин.\nРоссия қуролланишга доир асосий халқаро битимни бузувчи ядровий ракетани учиришга қодир бўлган «Искандер-М» ракета мажмуасини Польша ва Литва ўртасидаги Россия ҳудудий форпости – Калининграддаги отрядга кўчирмоқда. [Россия Мудофаа вазирлиги]\n«Шартнома ўз моҳиятига кўра уни имзолаган барча томонларга, уларнинг ҳажмидан қатъи назар, шаффофлик, ўзаро англашув ва ҳамкорликнинг юқори даражасини таъминлашга қаратилган эди», деди АҚШ давлат котиби Майк Помпео 21 май кунги баёнотида.\n«Аммо, Россиянинг Очиқ осмон келишуви талабларини бажариши ва уни бузиши шартноманинг асосий функцияси бўлган ишончни мустаҳкамлаш тизимига путур етказди ва ишончсизлик пайдо қилиб, миллий хавфсизлигимизга таҳдидни кучайтирди – АҚШнинг ундаги иштироки мақсадга мувофиқ бўлмай қолди», деди у.\nРоссия ташқи ишлар вазири ўринбосари Сергей Рябков эса бу иддаоларга енгилтаклик билан муносабат билдирган.\n«(АҚШ президенти Дональд) Трамп маъмурияти қўққисдан Россияни Очиқ осмон келишувидан артиллерия ва ракета ҳужумлари учун фойдаланишда айблаган пайтда Москва кабинетлари ва штаблари кучли қаҳқаҳа янграмоқда», деди у 22 май куни Россия биринчи каналида.\nБироқ, Россиянинг мазкур келишувни бир неча бор бузгани эса асло ҳазил эмас.\nСовуқ уруш тугаши билан бир қатор давлатлар рақибларнинг жанговар ҳаракатларини кузатиб бориш ва кутилмаган нохуш ҳодисалар ёки асоссиз шубҳалардан қочиш мақсадида Очиқ осмон келишувини имзолашга келишган эдилар.\nУ 1992 йилда имзоланиб, 2002 йилда кучга кирган ва уни имзолаган 35 мамлакатга, жумладан АҚШ ва Россияга бир-бирларининг ҳудудлари бўйлаб қуролсиз кузатув парвозларини амалга оширишга рухсат берди.\n«Қўшма Штатлар ўз иттифоқчилари ва шериклари билан шартнома бўйича мажбуриятларини бажариб келган бўлса, Россия йиллар давомида шартномани қўпол ва доимий тарзда турли йўллар билан бузиб келган», деди Помпео.\n«Россия эса қуроллар назоратига оид кўплаб мажбуриятларини бир неча бор бузган», деди у Россиянинг «шартномани қўрқитиш ва таҳдид воситасига айлантириб олганини» таъкидлаб.\n«Россия бу шартномадан ўз қўшниларига қарши тажовузини оқлашга қаратилган ташвиқотини қўллаб-қувватлаш учун фойдаланмоқда ва уни АҚШ ва бизнинг иттифоқдошларимизга қарши ҳарбий мақсадларда ҳам қўллаши мумкин», дейилади АҚШ Мудофаа вазирлигининг 21 май кунги баёнотида.\n«2017 йилдан бери Америка Қўшма Штатлари Россияни Калининград вилояти орқали парвоз масофаларини 500 км гача чеклаш ва Грузия-Россия чегара ҳудудларидан 10 км масофада парвозлардан воз кечиш тўғрисидаги шартномани бузишда айблаган», дейилади баёнотда.\nРоссиянинг Грузия-Россия чегараси бўйлаб Очиқ осмон парвозларига рухсат беришдан бош тортиши – 2008 йилда Кремлнинг Абхазия ва Жанубий Осетия вилоятларини босиб олиши билан боғлиқ.\n«Расмий Москва Россия томонидан босиб олинган Грузияга қарашли Абхазия ва Жанубий Осетия чегаралари бўйлаб 10 километр масофада кузатув парвозларига рухсат беришдан бош тортди ва бу билан Россия томонидан босиб олинган ҳудудлар мустақил давлатлардир, деган ёлғон даъволарни илгари суришга уринмоқда», дейилади Помпеонинг баёнотида.\n«Яқиндагина, 2019 йил сентябр ойида Россия йирик ҳарбий машғулотлар чоғида парвозни рад этиш билан, шартномага кўра таъминланиши керак бўлган шаффофликка путур етказди ва шартномани бузди», деб қўшимча қилди Мудофаа вазирлиги ўз баёнотида.\nАҚШнинг юқори мартабали ҳарбийлари ва разведка идоралари расмийлари Кремлнинг «Очиқ осмон» шартномасини суистеъмол қилаётгани ҳақида доимий равишда огоҳлантирмоқда. Бу ҳақда 21 май куни АҚШнинг қурол-яроғ назоратига доир сиёсатига раҳбарлик қилувчи Миллий хавфсизлик кенгашининг собиқ бош директори Тим Моррисон «New York Times» нашридаги мақоласида маълум қилган.\n«Масалан, Мудофаа разведка бошқармаси раҳбари Россия ушбу шартномадан «муҳим инфратузилма, базалар, портлар ва бизнинг барча объектларимиз ҳақидаги мисли кўрилмаган разведка манбаларини» олиш учун фойдаланаётгани ҳақида Конгрессни огоҳлантирган», деб ёзади у.\n«АҚШ стратегик қўмондонлиги қўмондонининг огоҳлантиришича, бу шартнома «Россиянинг АҚШга қаратилган разведка маълумотларини тўплашнинг муҳим таркибий қисмига айланган», дея қўшимча қилган Моррисон.\n«Очиқ осмон» шартномаси очиқлик ва шаффофликни таъминлаши керак эди, деб ёзган у. «Ҳарбий разведка маълумотларининг фаол тўпланиши битимнинг мақсади бўлмаган.»\nБитимларни бузиш тарихи\nБу Кремлнинг қуролларни назорат қилиш бўйича халқаро шартномадаги мажбуриятларини бузиши билан боғлиқ биринчи ҳолат эмас.\nЎтган йил октябрь ойида Россия президенти Владимир Путин мамлакат қуролли кучлари иштирокидаги ядровий уруш симуляцияси машқларида иштирок этган.\n«Россия чегарасидаги кескинликнинг кучайиши» муносабати билан ўтказилган «Гром - 2019» (Яшин-2019) симуляция машқларида термоядровий ракеталар синовдан ўтказилган.\nХорижий давлатлар қуролли кучлари иштирокисиз ўтган ҳарбий ўйинлар Россия ва Қўшма Штатларнинг 1987 йилги Ўрта ва қисқа масофага учувчи ракеталарни йўқ қилиш бўйича (INF) шартномадан чиқиши ортидан ўтказилган. Бу шартнома 500 дан 5500 километргача учадиган ядровий ва анъанавий ракеталардан фойдаланишни чеклайди.\nAвгуст ойида Қўшма Штатлар Россия узоқ йиллар давомида унинг шартларини бузиб келганини таъкидлаб, ушбу тарихий битимни расман тарк этган.\nINF битими Россия ва Қўшма Штатлар ўртасида қуролланишга оид иккита энг муҳим шартномадан биридир. Иккинчи муҳим ҳужжат – Стратегик ҳужум қуролларини қисқартиришга оид янги шартнома (янги START) ҳисобланади ва у икки мамлакатнинг ядровий қуроллари захирасини совуқ уруш даврига оид чекловдан қуйида ушлаб туради.\nЎтган йилги ракеталар синови, INF битимининг ўз ниҳоясига етиши ва «Очиқ осмон» шартномасининг ҳам барбод бўлаётгани – ўзини тинчликпарвар мамлакат деб таъкидлашига қарамай, Москванинг ҳеч қандай далилсиз «енгилмас» деб мақтаган бир қатор қуролларини агрессив тарзда синовдан ўтказаётган пайтга тўғри келмоқда.\nШунинг учун ҳам Россияга бир-иккита яхшигина санкцияларни ёпиштириш керак


Coca Cola Uzbekistan Туркия ширкатига сотилди\n27 октябр 2021, Тошкент вақти: 02:10\nCoca-Cola Bottlers Uzbekistan 2020 йилда 205 миллиард сўм соф даромад қилган.\nТошкентда ўтказилаётган Иқтисодий форум доирасида Coca-Cola Bottlers Uzbekistan (CCBU) ширкатининг 57,118 фоизлик давлат улуши Туркиянинг Coca Cola İçecek (CCI) компаниясига сотилди.\nМолия вазирлигининг билдиришича, бу борадаги битим 29 сентябрь куни имзоланди. Туркия ширкати Coca Cola Uzbekistan акцияларининг 57,118 фоизи учун 252,28 миллион доллар ҳақ тўлаган. Coca Cola Uzbekistan акцияларининг 42,88 фоиз улуш The Coca Cola Export Corporation ихтиёрида қолмоқда.\n“Шундай қилиб, Ўзбекистондаги алкоголсиз газли ичимликлар ишлаб чиқарувчи мазкур компания тўлиқ хусусий сектор тасарруфига ўтди”,-дейилади расмий билдирувда.\nМаълум қилинишича, мазкур келишув Давлат мулкини сотишда тендер савдоларини ўтказиш бўйича Давлат комиссияси томонидан 6 августда маъқулланган. Бироқ тартибга солувчи органлар томонидан бериладиган муайян рухсатларни олиш учун вақт керак бўлган.\nЎзбекистонда алкоголсиз ичимликлар ишлаб чиқарувчи энг йирик ширкат ҳисобланган Coca-Cola Bottlers Uzbekistan 2020 йилда 205 миллиард сўм соф даромад қилгани билдирилган.


15 декабрь – Google Chrome энг оммабоп браузерга айланган сана » Ўзбекистон янгиликлари – Zamin.uz\n2011 йилнинг 15 декабрь санасида Google компанияси томонидан яратилган Chrome браузери, агар муайян версия бўйича олганда, бошқа йирик рақибларини ортда қолдириб, жаҳоннинг энг оммабоп интернет браузерига айланади. Браузер учун бундай тарихий ҳолат унинг 15 версиясида қайд этилган, деб ёзмоқда Terabayt.uz сайти.\nGoogle Chrome 15 юқоридаги санада оммабопликда ўзининг энг жиддий рақобатчиси Internet Explorer 8 браузеридан ҳам ўтиб кетади. StatCounter нашри берган хабарга кўра, ушбу санада Google Chrome 15 версиясини жаҳон бўйлаб 24,55% фойдаланувчилар ишлатган бўлса, Explorer 8 браузеридан 22,16% одам фойдаланган. Firefox браузерининг сўнгги версиясига тегишли улуш эса 15,53 фоизни ташкил қилган. 2011 йилдаги умумий кўрсаткичларда Internet Explorer етакчилик қилган бўлса-да, 2012 йилда Google Chrome (32б75%) уни ортда қолдиради. Шундан буён Google Chrome браузерининг улуши йилдан-йилга ортиб бормоқда.\nТеглар: қолдиради одам ҳолат етакчилик агар Браузер\n10:30 / 31-10-2016


Францияда трансляция ҳуқуқи қандай ишлайди? - Penalti.uz | Футбол янгиликлари олами!\n20:13 Ҳабиб: «Мэйвезер ҳақида ўйламаяпман» 16 0 Янгиликлар\n19:46 Ибрагимович энг яхши кўрган футболчисини айтди 28 0 Янгиликлар\n19:31 АПЛда «Арсенал» - «Манчестер Сити», Ла Лигада «Эль-Класико» олди жиддий синовлар. Ҳафта ўйинлари анонси 30 0 Янгиликлар\n19:22 ФИФА Блаттер ва Платинидан пул ундириб олмоқчи 21 0 Янгиликлар\n19:16 Гвардиола исталган вақтда «Манчестер Сити»ни тарк этиш ҳуқуқига эга 20 0 Янгиликлар\n19:08 «Пахтакор» ва ОКМК яна финалда ўйнайди 20 0 Янгиликлар\n18:59 Ракитич фаолиятини қаерда давом эттиришини аниқлаб олди 27 0 Янгиликлар\n18:52 «Эл-класико» куни хавфсизлик таъминланмаса, «Реал» футболчилари самолётдан тушишмайди 38 0 Янгиликлар\n18:45 АПЛда ноябрь ойининг энг яхши футболчиси маълум бўлди 22 0 Янгиликлар\n18:35 АПЛнинг ноябрь ойидаги энг яхши мураббийи аниқ бўлди 20 0 Янгиликлар\n18:25 ЕЧЛ. Ҳафтанинг энг яхши футболчиси аниқланди 27 0 Янгиликлар\n18:18 Ҳабиб Роналдуга текин маслаҳат берди (видео) 81 0 Видеолавҳалар\n18:11 Неймар «Барселона» устидан яна судга мурожаат қилди 27 0 Янгиликлар\n14:35 Феллайни «Тоттенҳэм»га ўтиши борасидаги хабарларга муносабат билдирди 25 0 Янгиликлар\n14:24 «Бухоро» сардори Суперлиганинг бошқа клубига ўтмоқда 66 0 Янгиликлар\n13:57 Futbol TV телеканалининг 13 декабрь кунги кўрсатувлар дастури 67 0 Янгиликлар\n13:09 Вермален: Месси янада яхшироқ футболчи бўлишимга ёрдам берди. У билан ўйнаганимдан жуда хурсандман 31 0 Янгиликлар\n12:28 Гвардиола мавсум сўнггида "Ман Сити"ни тарк этиши мумкин 71 0 Янгиликлар\n12:12 Суперлига-2019. Мавсумнинг якуний статистикаси 53 0 Янгиликлар\n09:14 "Астана" Белградда йирик ҳисобда мағлуб бўлди (видео) 37 0 Видеолавҳалар\n08:55 Ҳоланд учун курашда фаворит ўзгарди 120 0 Янгиликлар\nФранцияда трансляция ҳуқуқи қандай ишлайди?\nБир неча йиллардан бери футбол клублари бюджетининг асосий қисмини ТВ транслцияси ҳуқуқи ташкил қилмоқда. Кўплаб мухлисларнинг қўшаётган улушлари бу суюкли жамоаларининг ва ёқтирган мусобақаларини тмоша қилиш учун қайси каналга обуна бўлишлари билан белгиланади. Maxifoot нашри Францияда телевизион хуқуқ қандай ишлашини таҳлил қилиб чиқди.\nИчки ва халқаро даражада трансляция хуқуқи ошиб бормоқда\n2014-йилда 1 Лига ва 2 Лиганинг 2016-2020-йилларга мўлжалланган трансляция хуқуқи учун ўтказилган тендер Профессионал Футбол Лигасига (LFP) йилига 748,5 миллион евро (726,5 млн евро 1 Лигага, 22 млн евро 2 Лигага) олиб келди. Рекорд қиймат! Лига ҳали ҳеч қачон бундай маблағдаги шартномага қўл ирмаган эди. 2008-2012-йилларда 668 млн еврони ташкил этган бўлса, 2012-2015-йиллар учун 607 млн евро олинган эди. 12 йил ичида трансляция ҳуқуқи икки бараварга ошди. 2004-2005-йилги мавсум учун 375 млн еврони ташкил этган. Телевизион каналлар энди энг яхши ўйинларнинг трансляцияси учун йирик маблағларни сарфлашда иккиланиб ўтиришмаяпти.\nФранцияда 1998-йилдан 2017-йилгача трансляция ҳуқуқининг (1 ва 2 Лига биргаликда) миқдори еволюцияси\nИчки чемпионатни эфирга узатишдан ташқари, халқаро миқёсдаги трансляция хуқуқи ҳам бор. Ҳозирда, beIN Sports 1 Лига учрашувларини эфирга узатмоқда. Бунинг учун йилига 32 миллион еврони санаб беради. Кейинги давр учун музокаралар ҳам ўз ниҳоясига етган ва уни яна қатар канали сотиб олган. LFP 150% лик фойда олишга эришди, яъни 2018-2024-йиллар оралиғида йилига 80миллион евро оладиган бўлди.\nИчки чемпионат трансляцияси хуқуқи, ким қанча тўлайди?\nCanal+ - 550 млн еврони\n1 Лиганинг ҳар турида 3 учрашувни жонли эфирда узатиш;\n2 Лиганинг ҳар турида 1 ўйин;\nДам олиш кунлари 3 журнални сотиш хуқуқини қўлга киритган.\nЎз навбатида, beIN Sports йилига 198,5 миллион еврони\n1 Лиганинг ҳар турида 7 учрашувни жонли, 3 учрашувни ёзиб олинган ҳолда эфирга узатиш;\n1 Лиганинг 3 мултиплекс ўйинларини (19, 37 ва 38-турларни);\nМавсум мобайнида Чемпионлар Лигасининг 12 учрашувини биргаликда эфирга узатиш;\n2 Лиганинг ҳар бир туридаги 9 учрашув;\nҲафта давомида журналларни сотиш хуқуқи учун тўлайди.\nПуллар қандай тақсимланади ?\nФранцияда ТВ хуқуқидан тушган маблағнинг бир қисми ҳар мавсумнинг охирида жамоаларга маълум критерияларга қараб тақсимланади. Аниқ қисм (6,5 млн евро), клуб лицензияси (5,46 млн евро), ниҳоясига етган мавсумда эгаллаган ўрни, охирги 5 йил ичида эгаллаган ўрни, охирги 5 мавсумдаги обрўси каби факторлар инобатга олинади. Охирги критерияга қўшимча қилиб айтиш мумкинки, клуб қанча кўп эфирга узатилса, шунча кўп пул топади.\nОхирги 5 йилда эгаллаган ўрни ва обрўсини эътиборга оладиган бўлсак, Франция чемпиони бўлиш энг кўп пул ютиб олиш маъносини англатмайди. “Монако” чемпион бўлганига қарамай, 2016-2017-йилги мавсумда 41, 938 млн евро ишлаб топди. “ПСЖ” эса 57,855 млн евро қозонди. Ундан кейин эса, “Лион” (47,224 млн евро) ва “Марсель” (47,048 млн евро) боримоқда. “Нанси” эса 15,562 млн евро билан охирги поғонани банд қилиб турибди.\n2 Лигада эса маблағ деярли тенг тақсимланади. Чунки, аниқ миқдор ва клуб лицензияси учун бериладиган маблағ тақсимланадиган фойданинг 85 %ни ташкил қилади. Ўзгарадиган фойда эса 15 %, шундан 5 % турнирда эгаллаган ўрни ва обрўси (5 %) ва клубга (5 %) берилади. Умуман, тақсимланадиган фойда деярли тенг ҳолатда.\n1 Лига, трансляция\n22.10.2017, 12:08 760 0\nБугунги ўйинлар ва уларни трансляция қиладиган каналлар (фото)\nНега клублар учун трансляция хуқуқи жуда муҳим?\nВатикан чемпионатида ғаройибона номланган клублар бор. “Tелепочта”, “Гвардиячи”, “Банк”, “Кутубхона”, “Mузейлар терма жамоаси” каби жамоаларнинг мавжудлиги буларнинг яққол исботидир


Ислом маданияти билан суғорилган халққа бировнинг устидан кулиш эвазига аудиторияни кўпайтириш ярашмайди | Azon.uz - Ахборот-таҳлилий портал\n2756 12:05 18.06.2019\nЮртимизда барча соҳалар қатори телевидение соҳасига ҳам кенг имконият берилди. Кўплаб янги кўрсатувлар қатори, ўзбек халқи урф-одат ва одоб-ахлоқига тўғри келмайдиган бир нечта кўрсатувлар ҳам пайдо бўлди. Улардан бири, “Хафа бўлиш йўқ” кўрсатуви.\nКун сайин у каби кўрсатув ва видеороликлар сони ортиб бормоқда. Уларда ўзбек халқи ва менталитетига умуман ярашмайдиган сценарий ишланган. Чунки кўринишидан кўнгилочар ва қувноқ бир кўрсатув бўлгани билан, аслида эса у яхшиликка олиб борадиган, оқибати ижобий бўладиган ишлардан эмас. Уларни кўпчилик, улар қатори ёш авлод, болалар ҳам ортидаги салбий оқибатларини англамай томоша қилиб ўтиришмоқда. Болалар у каби кўрсатувларни кўриб ўтирар экан, эртага ўзимизни устимиздан куладиган, бировнинг шахсиятини ҳурмат қилмайдиган инсон бўлиб етишиши ҳеч гап эмас. Бугун у ишларни оддий ҳолат деб кўриб ўтиришмоқда, эртага эса ортидан эргашиб ўзлари ҳам шу ишни қилишади.\nТўғри, Ғарбда бу каби видео ва кўрсатувлар кўп ва уларнинг томошабинлар аудиторияси ҳам кўпдир. Аммо, бу дегани биз ҳам ундай кўрсатув ва видеороликлар ишлаб, томошабинларимиз сонини кўпайтиришимиз керак дегани эмас. Ислом маданияти билан суғорилган ўзбек халқига бировнинг устидан кулиш эвазига аудиторияни кўпайтириш ярашадиган иш эмас. Шунингдек, Расулуллоҳ соллаллоҳу алайҳи васаллам ўзининг муборак ҳадиси шарифларида шундай дейдилар:\n“Бирингиз биродарингизни нарсасини ўйнашиб ёки ҳазиллашиб олмасин. Агар бирингиз биродарининг нарсасини олса, бас унга қайтарсин”.\nИмом Бухорий, Имом Абу Довуд ва Имом Термизий ривояти.\nШунингдек, одам устидан кулиш ҳақида:\n“Биродарингизга ғазабланманг, уни мазах қилманг ва унга ваъда бериб, хилоф қилманг”, – деганлар.\nҲадисларнинг мазмунига эътибор берсак, юқорида айтилган кўрсатув ва видеолар яхши эмаслиги кўринади. Бундай иш мусулмон шахсга ҳеч ҳам ярашмайди. Қолаверса, кўрсатувда устидан кулинаётган ва аҳмоқ қилинаётган инсонга охирида совға ҳам беришар экан. Агар ўша инсондан калака қилинишидан олдин: “Биз ҳозир видеога олган ҳолда шундай шундай иш қиламиз, сўнг у видеони бутун дунёга эълон қиламиз. Эвазига эса сизга бир совға берамиз, шунга розимисиз?”, – деб сўралса, у ҳеч қачон рози бўлмайди. Ким бутун дунё нигоҳида аҳмоқ бўлишни хоҳлайди? У бечоралар эса жаҳли чиққанидан бир-бирлари билан муштлашиб кетишмоқда, ёки қўрққанидан юраги ушлаб қолмоқда. Бу яхши иш эмас албатта.\nХулоса ўрнида айтадиган бўлсак, ўзбек халқи доим барча ишларда бутун дунёга ўрнак бўлиб келган. Шундай бўлиб қолиши керак ҳам. Бу видео ва кўрсатувларнинг баъзи салбий оқибатини айтиб ўтдик холос. Фақатгина улар эмас, бошқа салбий оқибатлари ҳам бор. Биз ундай ишлардан эҳтиёт бўлмоғимиз лозим.\nАллоҳ хайрли ишларимизда Ўзи мададкор бўлсин.\nZo'rTV Махсус Долзарб Аҳлоқ\n1607 15:44 08.06.2019\n5709 17:20 17.05.2019\n25884 14:11 22.04.2019\n21795 10:00 25.02.2019\nАбдулла Арипов хусусий телеканаллардаги сериалларни танқид қилди – "Zo'rTV" хулоса чиқарадими?\n9234 07:00 15.02.2018


Саҳифа: Таржима / 10-10-2020, 09:02 / 81\nКентуккилик Оррин Брауер ўз поччасининг қотиллигида айбланиб, анча вақтдан бери одил суд ҳукмидан қочиш тараддудида эди. У ҳибсда сақланаётган графлик қамоқхонасида узоқ пайтдан буён суд жараёнини мислсиз даҳшат ичида кутиб юрар экан, пировардида бу қамоқдан қочиб кетишни-да ўзича режалаштириб қўйганди, ниҳоят у қулай вазият топди-да, қамоқхона соқчисининг бошига қаттиқ темир панжараси билан яхшилаб туширди-ю ташқарига чиқиб, қоп-қоронғу тун қаърига сингиб кетди. Соқчини қуролсиз ҳолда ташлаб кетганига қарамай, Брауер не машаққатлар билан қайта эришган озодлигини ҳимоя қилиш учун ўзи билан ҳеч қандай қурол, лоақал биронта асбоб-ускуна ҳам олиб кетмаганди. Шаҳарчадан бир амаллаб чиқиши билан қочоқ қуюқ ўрмон ичига йўл солиб, катта аҳмоқлик қилиб қўйди; зеро у бу ўрмон тарафга неча йиллардан буён қадам ҳам босмаганди, ваҳоланки бу беадоғ ҳудуд ҳозирда янаям ёввойилашиб кетганди.\nАксига олиб, тун ҳам тобора қуюқлашиб борар, бутун фалак чойшаби узра на ой ва на юлдузлар кўринар, Брауер бўлса бу атрофларда умри бино бўлиб яшаб кўрмаганди, бинобарин у мазкур жой тўғрисида бирон-бир маълумотга ҳам эга эмасди, инчунун айни алфозида бечора қочоқнинг йўқолиб қолиши ҳам табиий ҳолат эди. Брауер қаёққа қараб кетаётганини аниқ идрок қилолмай қолди, у шаҳарчадан чинданам узоқлашиб кетдимикан ёхуд тағин у ерга қайтиб кетаяптимикан – мана шу савол Оррин Брауер олдида сира ечилмас тугунлигича қилт этмай тураверди. У шуни аниқ-тиниқ билардики, қатлга ҳукм қилинган золим қотил ортидан албатта кўпчилик қидирувга сафарбар этилади ва Брауер худди шу ҳолатида хаш-паш дегунча қўлга олинади, демак унинг не-не саъй-ҳаракатлари билан қамоқдан қочиши ҳам бир пуллик иш бўлади, лекин Брауернинг асло қўлга тушгиси йўқ, келиб-келиб ўзи учун уюштирилажак таъқибга ўзи кўмак бериб қўйсинми? Зеро Брауер учун озодликнинг ҳатто бир дақиқаси ҳам бебаҳо фурсатга айланиб қолганди.\nТўсатдан у ўрмон бағридан эски бир йўл устига чиқиб қолди, ҳали кўнгли ёришгунча ҳам бўлмай, бирдан унинг қаршисида, чексиз зулмат қўйнида осмондан тушгандай ҳаракатсиз қотиб турган қандайдир одам шарпаси намоён бўлди. Ортга чекиниш учун жуда кеч эди: қочоқ шу нарсани бегумон сездики, агарда у орқага, ўрмонга бир қадам қайтиши биланоқ шартта отиб ташланиши муқаррар вазият эди. Шундай қилиб, ҳар икки шарпа қоронғулик ичида худди дарахтлар каби тек туриб қолишди, Брауер ўз юрагининг айни сониялардаги қаттиқ-қаттиқ дукиллашидан нафаси бўғилиб, жон-пони чиқиб кетгудай бўлди – нариги шарпа эса – нариги шарпа анча муғомбир чиқиб қолди, у ҳозирча зиғирча ҳам саросимага тушиб қолмади.\nОрадан бир лаҳза ўтгач – бу бир лаҳза Брауер учун гўё бир йилга тенг бўлди – тўлин ой булутсиз кенг самонинг ямоқ кўйлаги ичига оҳиста яшириниб олди, шу паллада қочоқ қотил ноилож тақдирга тан берди-да, қонун вакилининг измига бўйсуниб, ночор қўлларини кўтарди ва бояги шарпа олдига тушиб, кўрсатилган йўл томон итоаткорона юриб бораверди, у беҳад қўрққанидан на ўнг ва на чап тарафга бир қур бўлса-да кўз ташлай олар, ҳаттоки нафас олишгаям аранг журъат қиларди, ҳалитдан боши билан орқаси олдиндан башорат қилинган қатл хавфидан беаёв азобланишни бошлаб юборганди.\nБрауер шунча ҳибсга олинган қотиллар ичида энг шафқатсизи ва энг маккори ҳисобланарди; бу ҳол унинг ўз поччасини қанчалар совуққонлик ва бераҳмлик билан ўлдирганидан ҳам яққол аён эди, бу ёвуз кимса бамисоли одам қиёфасидаги маҳлуқнинг ўзгинаси эди. Брауер учун қариндошларининг суд залига келишининг умуман кераги йўқ эди; уларнинг ўша ерда бўлмаганлари унга кўпроқ маъқул келарди, ўз ўлимига эндигина тан бериб, шу сўнгсиз азоб ичида қовурилаётган бир онда ўша қариндошлари унинг бўйнини қатл жодусидан қутқариб қолишлари ҳақиқатдан анча йироқ бўлган ҳолат эди. Зотан Брауернинг қўлидан энди нимаям келарди? – Айни паллада қочоқ учун қўрқмас ва енгилмас қотил сифатида ҳар қандай зарбани ҳам чурқ этмай ейишдан бўлак йўл йўқ эди, Оррин Брауер аллақачон ўз тақдирига бўйинсуниб бўлганди.\nШу тахлитда улар эски йўл бўйлаб ўрмон ичидан ўтдилар-да, қамоқхона томон сафарларини давом эттириб кетаверишди. Бир вақт Брауер туйқус ўзида қандайдир журъат топди-да, бошини орқага буриб, ўз таъқибчисини кўришга таваккал қилди; фақат бир марта холос, деб ўйлади у, сим-сиёҳ кеча бағрида, деярли ўзининг кўланкаси устида туриб қолган ортидаги одам шарпаси ой нурида элас-элас кўзга чалинди. Брауерни қўлга олган одам чаккасида темир панжара излари бўртиб қолган, руҳдек оппоқ оқариб кетган қамоқхона соқчиси Буртон Дуф эди! Оррин Брауернинг тили калимага келмай қолди.\nНиҳоят улар шаҳарча ичига кириб келишди, ҳамма ёқда тўс-тўполон гупурган, бироқ шаҳарда аёл ва болалардан бўлак ҳеч ким кўзга кўринмасди, аммо улар ҳам кўчадан тезда даф бўлишди. Қамоқхона томон дастлаб олдинда кетаётган жиноятчи қотил йўл солди. Асосий кириш тарафга тўғри борди-да, Брауер оғир темир эшик тутқичи устига қўлини қўйди, ҳеч бир буйруқсиз эшикни итариб очди-да, ичкарига кирган заҳоти ўзини беш-олти чоғли қуролланган миршаблар қуршовида кўрди. Брауер каловланганча орқасига ўгирилди. Унинг ортидан ичкарига ҳеч ким кириб келмади. Қамоқхона соқчиси Буртон Дуфнинг ўлик танаси эса коридордаги узун стол устида кеча тундан буён ётар эди.\nТеглар: Амбрус Бирс Қандилат Юсупова


Тарих зарварақларида зарҳал битиклар - Уч илдиз\nТарих зарварақларида зарҳал битиклар\nБир неча кун мобайнида жаҳон жамоатчилиги нигоҳи Бразилиянинг Рио-де-Жанейро шаҳрида бўлиб ўтган XV Паралимпия ўйинларига қаратилди.\nЎзбекистонлик спортчилар ўйиннинг дастлабки куниёқ 3 та олтин, 2 та кумуш ва 3 та бронза медалга сазовор бўлгани барча юртдошларимизни ҳаяжонга солди. Ўша лаҳзалардан то бугунги кунга қадар бирор ўзбекистонликнинг кўзи телевизор ёки интернет сайтларидан узилмай қолди, десак муболаға бўлмайди.\nШунга яраша спортчиларимиз жумлаи жаҳонни ҳаяжонга солиб, кетма-кет олтин, кумуш, бронза медалларини қўлга киритишда давом этдилар. Улар дунёнинг 160 дан зиёд давлатидан тўрт мингдан ортиқ спортчи иштирок этишган нуфузли мусобақада дзюдо, сузиш, енгил атлетика, ўқ отиш ва пауэрлифтинг бўйича Ватанимиз шарафини ҳимоя қилдилар.\nТажрибали спортчимиз олтин медал соҳиби Ҳусниддин Норбеков диск улоқтириш баҳсларида 59,75 метр натижа қайд этиб, жаҳон ва Паралимпия ўйинлари рекордини янгилади.\nҒолиб спортчиларимиз шарафига ҳар гал Ўзбекистон байроғи кўтарилиб, мадҳиямиз янграганида курраи заминнинг бу тарафида миллионлаб ватандошлар фахр-ифтихор билан қўлларини кўксиларига қўйиб турдилар, десак асло муболаға бўлмайди.\nШундай қилиб, спортчиларимиз Паралимпия ўйинларида 8 та олтин, 6 та кумуш, 17 та бронза медалини қўлга киритдилар. Бу билан улар умумжамоа ҳисобида 15-ўринни (медаллар сони бўйича 12-ўрин), Марказий Осиё давлатлари ўртасида 1-ўринни, МДҲ давлатлари ўртасида 2-ўрин (1-ўрин Украина, 171 спортчи билан иштирок этган), Осиё давлатлари ўртасида 2-ўрин (1-ўрин Хитой, 326 спортчи билан иштирок этган), дзюдо спорт тури бўйича умумжамоа ҳисобида 1-ўринни эгалладилар.\nСпортчиларимиз томонидан 6 та жаҳон, 7 та Паралимпия ўйинлари, 12 та Осиё рекорди ўрнатилди. Шу вақтга қадар бирорта давлат вакиллари, яъни иштирокчилар сони ва қўлга киритилган медаллар сони бўйича бундай натижа қайд этишмаган. Бу ютуқлар замирида давлатимиз томонидан ёшларга яратилаётган шарт-шароитлар, уларга бўлган ишонч ҳамда спортчиларимиз ва мураббийларининг тинимсиз меҳнатлари ётибди. Она Юртимиз ва халқимизнинг шундай Ватанни севгувчи фарзандлари бор экан, Ўзбекистон байроғи доимо баланд кўтарилаверади.\nРио-де-Жанейрода шаҳрида ўтказилган ёзги XV Паралимпия ўйинларидан ғолибларча қайтиб келишган спортчиларимизни катта шодиёналар билан кутиб олиш мақсадида минглаб юртдошларимиз, давлат ва жамоат ташкилотлари вакиллари, олий таълим муассасалари талабалари, профессор-ўқитувчилар, санъаткорлар, спортчилар, паралимпиячиларнинг ота-оналари, оила аъзолари 21 сентябрь куни эрта тонгданоқ Тошкент халқаро аэропортига тўпландилар.\nҒолиб спортчиларимиз қўлларида Ватанимиз байроғини мағрур кўтарганча карнай-сурнай садолари остида чиқиб келдилар.\nТантанали кутиб олиш маросимида сўзга чиққан Ўзбекистон Республикаси Бош вазирининг ўринбосари А.Икромов, Ўзбекистон халқ артисти М.Азизов, ота-оналар номидан Р.Қўчқорова паралимпиячиларимизнинг бу юксак ғалабаси халқимизга чексиз ғурур-ифтихор бағишлаганини, Ўзбекистон Республикасининг Биринчи Президенти Ислом Каримовнинг мамлакатимизда мустақиллик йилларида спортни ривожлантиришга, бу жараёнда жисмоний имконияти чекланган спортчиларни ҳар томонлама қўллаб-қувватлашга қаратган эътибор ва ғамхўрликнинг улкан самарасини бутун дунёга намоён қилганини алоҳида таъкидладилар. Ғолиб ва совриндор спортчиларимиз номидан сўзга чиққан Ш.Намозов, Ҳ.Олимова, М.Турсунхўжаев халқимизнинг ишончи, давлатимизнинг ёшларга қаратаётган юксак эътибор ва ғамхўрлиги учун миннатдорлик билдирдилар.\nПаралимпия ўйинлари ғолиб ва совриндорлари, иштирокчилари, уларнинг ота-оналари ва яқинлари усти очиқ автобусга ўтириб йўлга чиқдилар. Тошкент халқаро аэропортидан Ўзбекистон Паралимпия ассоциацияси биносига қадар музаффар спортчиларимизни барча бирдек олқишлаб турдилар.\nКутиб олиш маросими асносида биз бир гуруҳ тадбир иштирокчиларининг дил сўзларини қоғозга тушурдик.\nАбдураҳим Абдушукуров, Мирзо Улуғбек номидаги Ўзбекистон Миллий университети ректори:\n– Ўзбекистон спортчиларининг Рио-де-Жанейро шаҳрида ўтказилган ёзги XV Паралимпия ўйинларида қўлга киритган ғалабалари талаба-ёшларимиз қалбида она Ватанга муҳаббат ва садоқат, ифтихор туйғуларини янада жўш урдирмоқда. Бу ғалабалар мамлакатимизда ёш спортчиларга кўрсатилаётган ғамхўрлик, уларга яратилаётган шарт-шароитларнинг самараси, дейишимиз мумкин. Иқтидорли ёшларимиз спорт билан бир қаторда халқаро фан олимпиадаларида ҳам шундай натижаларга эришаётганлари барчамизга ғурур бахш этади. Шуни қувонч билан айтишимиз мумкинки, иқтидорли талабаларимиз ғолиб спортчиларимиз каби халқаро фан олимпиадаларида ҳам олтин, кумуш, бронза медаллари соҳибларига айланмоқдалар.\nЎктам Мирзаёр, Ўзбекистон Ёзувчилар уюшмаси Публицистика кенгаши раиси:\n– Жаҳон нигоҳида – XV Паралимпия ўйинларида Ўзбекистоннинг 32 нафар спортчиси Ватанимиз шарафини ҳимоя қилиб, 31 та медални қўлга киритгани қайси ижодкорни илҳомлантирмайди! Бу йил барча спортчиларимиз эришган ғалабалари ҳақида очерк, бадиалар ёзсак, шунинг ўзи салмоқли китобга айланиши аниқ. Ўйлайманки, фаол ижодкорларимиз ана шу эзгу ишга ҳам қўл урадилар.\nАброр Хидир, тарихчи олим:\n– Тарих асли бугундан бошланади, деган гап бежиз айтилмаган. Бугун биз том маънодаги тарихий воқеалар ичра турибмиз. Аждодлари буюк миллатнинг авлодлари шундай буюк ишларга қодирлигини, юртимиз ёшларининг мардлик ва жасоратда, иқтидору истеъдодда ҳеч кимдан кам эмаслигини, аксинча, манаман деган давлат ёшларидан устун эканини исботлади. Спортчиларимизнинг ХХХI ёзги Олимпия ўйинларида халққа улашган, элнинг қаддини, ғурур-ифтихорини тоғдек кўтарган музаффар онларининг ҳовури босилмай туриб, яна ғалаба нашидаси, бахтиёр лаҳзалар шукуҳи қалбларимизни чулғаб олди. Бразилиянинг Рио-де-Жанейро шаҳрида ўтган XV Паралимпия ўйинларида спортчиларимиз эришган натижалар ана шундай туйғуларни бахш этди. Ўйлайманки, ёш тадқиқотчиларимиз бугунги воқеликларни ҳам ўз илму ижодлари орқали тарих зарварақларига зарҳал ҳарфлар ила муҳрлайдилар.\nNext story Округ сайлов комиссиялари таркибига номзодлар тавсия этилди\nPrevious story Марказий сайлов комиссияси ва етакчи оммавий ахборот воситалари ўртасида битимлар имзоланди


Эҳсонлар қабул бўладиган энг қулай фурсат | Azon.uz - Ахборот-таҳлилий портал\nЭҳсонлар қабул бўладиган энг қулай фурсат\n774 14:00 13.05.2019\nАллоҳ таоло марҳамат қилади: “...ва сиз эҳсон қилинг, Аллоҳ таоло эҳсон қилувчиларни яхши кўради”. Яна бир оятда: “Яхшилик қилувчиларга бу дунёнинг ўзида ҳам яхшилик бор”, дейилади. Аллоҳ таолонинг марҳаматини қаранг. Бу дунёда битта яхшилик қилсак, охиратда ўндан то етти юз баробаргача бўлган яхшилик бизни кутиб туради. У бандаларига ана шундай марҳамати кенг, меҳрибон Зотдир.\nДунёда яшар эканмиз хаёлимиз, фикримиз ва зикримиз яхшилик қилиш бўлиши керак. Ҳадисларда шундай дейилади: “Яхшилик қилиш қўлингдан келмаса, ҳеч бўлмаганда ёмонлик қилма”. Рамазон ойи айнан эҳсон ойи ҳисобланади. Мўмин-мусулмон бандалар яхшиликда мусобақа қиладиган ой ҳисобланади.\nПайғамбаримиз соллаллоҳу алайҳи васаллам: “Садақанинг энг афзали – Рамазонда қилинган садақа”, деганлар. Ҳамёнимиздаги мол-давлат Аллоҳ таоло берган омонат. Бизники деймизу, бизга насиб қилиш қилмаслигини фақат Аллоҳ билади.\nМуборак Рамазон бошланганига ҳам бир ҳафтадан ошди. Ифторликлар, тўкин дастурхонлар билан бўлиб ёнимиздаги кундалик бир косагина ёвғони билан ифтор қилиб қўл учида кун кечираётган қўшнимизни, бева, етимгина болалари бор синглимизни ва ёрдамга муҳтож одамларни унутиб қўймадикми? Ахир ҳадисдан маълум бўлдики, бу ойда қилинган эҳсонларимиз қилган садақаларимизнинг энг афзали экан. Биз сизга ақл ўргатишдан йироқмиз. Бироқ ҳали ҳамон 20 киши келадиган ифторликка 50 киши тўядиган ҳаражат қилиб исрофни кўпайтираётганимиз бор гап эмасми? Баъзида эса безатилган дастурхонларни кўриб ифтордаги турфа таомлар сабаб рўза тутаётганлар ҳам йўқмикан деб ўйлаб қоламан,астағфуруллоҳ! Муҳтожлар қолиб уйида тўкин-сочинлик, тўқчилик бўлган одамларни, казо-казоларни ифторга чақириш урф бўлганлигига ҳам кўз юма олмаймиз. Биз ўзига тўқлар ифторга чақирилмасин деган фикрдан йироқмиз, аммо шулар қаторида ўртаҳол, қўли қисқароқ одамларнинг умуман йўқлиги, уларнинг бундай ифторларга чақирилмаслигидан ҳам кўз юма олмаймиз.Аслида эса мискин ва бечораларга улашилган ҳар бир луқма таом учун юз, минг маробар савоб олсак не ажаб.\nНега бир килограмм хурмо 30 минг бўлди?\nРамазон учун махсус тайёргарлик кўриб бозор қилиб қўйиш деярли барчамизга одат бўлиб қолган. Аммо Рамазондан бир ҳафта олдин бир килограммини 18 мингдан олган хурмомизнинг Рамазон арафасида бир килограмми 30 минг сўмдан 165 минг сўмгача нархланганини қандай тушуниш мумкин?\nОдатий кўп жойларда Рамазон муносабати билан рўзадорларга қулайлик яратиш мақсадида нарх-наволар туширилади ёки камида оширилмай турилиши маълум. Бу эса Рамазонга, умуман мусулмонларга бўлган ҳурмат, Аллоҳнинг динига нисбатан муносабатнинг гўзаллигидандир ва Аллоҳ шундай савдогарларга, тижорат қилувчиларга барака беради.\nАфсуски, савдо ходимлари Рамазондан “фойдаланиб”, бу ойда кўпроқ фойда қилиб қолиш мақсадида нарх-навони кескин суръатда ошириб олишади. Албатта, бу ойда озиқ-овқатга бўлган талаб ошади. Одамлар йил бўйи олиб емаган нарсаларини ҳам олиб егилари келади. Бу эса баъзи учар, мурувватдан йироқ сотувчилар учун айни муддао бўлиб хизмат қилади. Аслида диндошларимиз саҳарлик ва ифторликда дастурхонни чиройли қилиш мақсадида озиқ-овқат маҳсулотларини сотиб оладилар. Айниқса, Рамазон иссиқ кунларга тўғри келса мева-сабзавот, кўкатларга бўлган талаб ошади. Муборак кунларда нархлар икки баравар оширилса Рамазоннинг, мусулмонларнинг ҳурмати қаерда қолади? Буни назорат қилишнинг иложи борми? Ўзича фойдани икки баравар қилдим, деб хурсанд бўлаётган тужжор баракасидан олиб қўйилиши мумкинлигини ўйлаб ҳам кўрмайдими?\nАслида нархларнинг бундай асоссиз кескин ошишига ўзимиз бош айбдормиз. Йил бўйи олмаган нарсаларимизни ҳам Рамазон ойида икки, уч баравар баланд нархда бўлсаям сотиб олишга уринамиз. Бу эса баъзи учар сотувчиларга қўл келиши сир эмас.\nДемак, бу муаммонинг сабабчиси икки томон. Аслида эса сотувчилар ва савдо шоҳобчалари муборак ойда турли чегирмаларни кўпайтиришлари уларга бир баравар савоб олиб келса, мусулмонларнинг Рамазонга муҳаббатини оширишда қилаётган хизматлари учун ва яратган қулайликлари учун икки баравар савоб олишлари мумкинку! Рамазонда нархларнинг сунъий оширилишининг олдини олиш учун нима қилиш керак? Бунинг учун истеъмолчилар озиқ-овқатларни исроф қилмай, меъёрида ишлатсалар, ифторликларда дабдабаларга, риёкорликка чек қўйилса, ҳаммаси ўз ўрнига тушиши аниқ.\nИнсон бу дунёга еб-ичиш, кўнгилхушлик учун келмайди. Рамазон ойи ҳар биримиз учун синов ва савобларни қўлга киритиш ойи. Бу муборак вақтдан эса унумли фойдаланмоғимиз, нафақат ибодатимизни, балки амалларимизни ҳам чиройли қилмоғимиз, инсоф-диёнатни унутмаслигимиз керак.\nАллоҳим барчамизнинг тутган рўзаларимизни ва қилган эҳсон-садақаларимизни ўз даргоҳида қабул қилсин. Амин!


АҚШ президенти Жо Байден Хитой Тайванга таҳдид қилиш орқали олов билан ўйнашаётганини айтиб, агар оролга ҳужум амалга оширилса, Америка қуролли кучлари вазиятга аралашишини ваъда қилди.\nШарқий Осиёга илк ташрифи давомида Японияда чиқиш қилган Байден Пекиндаги ҳукуматни Тайван билан муносабатлардаги сиёсати орқали «хавфли ўйин олиб бориш»да айблади.\nБайденнинг сўзлари, минтақадаги вазиятни кузатиб борувчи мутахассисларнинг фикрича, «ягона Хитой» сиёсатига (Пекиндаги ҳукуматни мамлакатнинг ягона легитим ҳукумати деб билиш) амал қилувчи Вашингтоннинг расмий позициясига зид келади.\nШу билан бирга Қўшма Штатлар Тайванни қўллаб-қувватлайди ва расмий дипломатик муносабатлар ўрнатилмаган бўлса-да, унга қурол-яроғ сотади.\nХитой Тайванни ўзининг ажралиб чиққан провинцияси деб ҳисоблайди, Тайван эса мустақил давлат эканини даъво қилади. Тайваннинг ўз конституцияси, армияси ва сайланган ҳукумати мавжуд.\nМаълумот учун, Хитойда фуқаролар уруши (1946—1949) натижасида Хитой Коммунистик партияси мамлакатнинг материк қисмида ғалаба қозонган, Хитой Республикасининг ўша пайтдаги президенти Чан Кайши бошчилигидаги олдинги раҳбарият Тайванга қочиб кетган. Уруш натижасида Хитой иккига бўлиниб кетди: биринчиси ҳозирги кунга келиб жаҳоннинг етакчи кучларидан бирига айланган ХХР, иккинчиси эса 15 давлат томонидан тан олинган Тайвандаги Хитой Республикаси. Натижада бир-бирини тан олмайдиган иккита Хитой ҳукумати юзага келган.\nБайден японлар бош вазири Фумио Кисида билан биргаликда ўтказилган матбуот анжуманида журналистларнинг саволларига жавоб қайтарди. «Улар ҳозирда бу қадар яқиндан учиб ва бу барча манёврларни амалга оширган ҳолда хавфли ўйин ўйнашмоқда», деди АҚШ президенти Хитой ҳарбий самолётлари Тайван ҳаво ҳужумидан мудофаа тизими зонасига киргани ҳақидаги хабарларни назарда тутган ҳолда.\nБайденнинг қўшимча қилишича, хитойликларнинг Тайванга бостириб кириши кутилмаяпти, аммо воқеаларнинг кейинги ривожи «дунё бу каби воқеаларга қанчалик танбеҳ кўзи билан қараши»га боғлиқ бўлади.\nБайдендан тўғридан тўғри агар Хитой Тайванга ҳужум қилса, АҚШ қандай йўл тутиши борасида сўрашган. Байден АҚШ Тайванни босқиндан ҳимоя қилишга қанчалик тайёрлиги тўғрисидаги саволга шундай жавоб қайтарган: «Ҳа ... бу биз ўз зиммамизга олган мажбурият».\n1979 йилда АҚШда «Тайван билан муносабатлар тўғрисидаги қонун» қабул қилинган, унга кўра, Вашингтон «ягона Хитой» сиёсатига амал қилади, аммо Тайван ҳукуматига зарур ҳолда ўзини мудофаа қилиш воситалари етказиб бериш мажбуриятини олади.\nКейинроқ Оқ уй вакили Байденнинг сўзлари Американинг Хитой ва Тайван муносабатларидаги расмий позицияси ўзгаришини англатмаслигини билдирди.\nРоссияга қарши санциялар - Хитойга сабоқ\nБайден АҚШ «ягона Хитой» сиёсатига розилиги, аммо оролнинг мақоми куч билан ўзгартирилиши мумкин эмаслигини таъкидлади.\n«Биз ягона Хитой сиёсатига қўшиламиз. Биз уни ва ундан келиб чиқадиган барча келишувларни маъқуллаганмиз. Аммо [Тайванни] куч билан олиш мумкинлиги ҳақидаги фикр… шунчаки ноўрин. Бу бутун регионни ларзага солади ва Украинада содир бўлаётган воқеаларга ўхшаш навбатдаги акция бўлади», деган Жо Байден.\nАмерикаликлар президенти Тайван атрофидаги вазиятни бевосита Украинаники билан боғлаб, Путин «Украинанинг ўзлигини йўқ қилиш»га уринганини айтди.\nХитой ҳарбий самолётлари тез-тез Тайван ҳаво кенглигини бузиб киради. Фото: Getty Images\nУнинг сўзларига кўра, Россияга нисбатан санкциялар можаронинг ҳарбий қисми якунланганидан кейин ҳам узоқ вақт давомида кучини сақлаб қолиши ва бу жумладан Пекинга ҳам дарс бўлиши керак.\nАгар Россия ва Украина келишувга эришса ва Россияга қарши санкциялар бекор бўлса, «Хитойга Тайванни куч билан эгаллашга уринишнинг тўлови бўйича қандай сигнал берилади?» дея савол қўяди Байден.\nУнинг қайд этишича, Путин Украинага босқини учун тўлов қилишга мажбурланиши нафақат Россияни жазолаш, балки бошқаларга, жумладан Хитойга ҳам Америка ва унинг иттифоқчилари халқаро муносабатларни бир томонлама ўзгартириш учун куч ишлатишга тоқат қилмаслиги ҳақида аниқ сигнал юбориш ҳисобланади.\nПекин аллақачон Байден Тайван атрофидаги вазият ва Россиянинг Украинага босқини орасида параллел ўтказишидан норозилигини билдириб бўлди. ХХР ташқи ишлар вазирлиги вакили Ван Вэнбин Тайван Хитойнинг ажралмас қисми экани ва бу борада ҳеч қандай муросага ўрин йўқлигини таъкидлади.\n«Хитой Америка томонининг баёноти муносабати билан кескин норозилик ва қатъий протест билдиради. Тайван Хитойнинг ажралмас қисми ҳисобланади. Тайван масаласи ва Украина масаласи бир-биридан тубдан фарқ қилади. Уларни солиштириш абсурд. Биз яна бир бор АҚШни ягона Хитой сиёсатига риоя этишга чақирамиз», деган Ван Вэнбин.\nЖо Байден аввалроқ ҳам Тайванни қўллаб-қувватлаш нияти ҳақида маълум қилганди. Ўшанда Вашингтон Тайванга уруш билан таҳдид қилган Пекиннинг баёнотини қаттиқ хато деб атаган ва бу кескинлик ўзаро тўқнашувга айланмаслиги кераклигини таъкидлаганди.\nХитой Тайванни мустақиллик учун ҳар қандай ҳаракат урушни англатишидан огоҳлантирганди.\n«Бу — Путин истамаган нарса». НАТО Россияни асосий таҳдид деб билади, АҚШ Европадаги контингентини оширади


Буюрмаса ҳам қийин: ҳайдовчи янги Ferrari автомобилидан харид қилгач бир соатда айрилди\n12:42 / 29.07.2017\nБританиялик ҳайдовчи Ferrari машинасини харид қилганидан 1 соат ўтар-ўтмай, ундан айрилди. Спорткар йўлдан чиқиб кетиб, жиддий талофат кўргани сабабли ёниб кетган. Бу ҳақда South Yorkshire полициясининг Facebook саҳифасида маълум қилинган.\nАвтофалокат оқибатида машинанинг деярли бирорта яроқли жойи қолмаган. Кузови ва бошқа агрегатлари тўлиқ йўқ бўлган. Шунга қарамай, ҳайдовчи жабрланмаган.\nВоқеа жойига етиб келган полициячилар машина моделини сўрашганида ҳайдовчи бир соат аввал Ferrari 430 Scuderia моделини харид қилганини айтган. Ҳозирда фалокат сабаблари ўрганилмоқда. Хабарларга кўра, ҳодиса вақтида йўл усти сирпанчиқ бўлган.


Россия ва Ўзбекистон космик соҳада улкан лойиҳани амалга оширади – ТАФСИЛОТ\nТафсилот 310 марта кўрилган\nРоссия ва Ўзбекистон космик соҳада улкан лойиҳани амалга оширади\nРоссия ва Ўзбекистон ҳамкорликда оламшумул лойиҳани амалга оширади – мамлакатимизда кўзгусининг диаметри 70 метр бўлган улкан радиотелескоп ишга туширилади. “ia-centr.ru” сайтининг хабар беришича, Ўзбекистон Фанлар академиясининг Радиоастрономия лабораторияси директори Геннадий Шанин дунёда муқобили бўлмаган Ўзбекистон-Россия лойиҳаси — “Суффа” халқаро радиоастрономия обсерваторияси қурилиши ҳақида ўз фикрларини билдириб ўтган.\nОбсерваториянинг сунъий йўлдошдан кўриниши\nТуркистон тизмасидаги “Суффа” (Супа) баланд тоғ платосида (Жиззах вилоятининг Зомин туманида) жойлашган радиоастрономия мажмуаси космик алоқалар соҳасида катта имконият берадиган энг йирик “РТ-70” радиотелескоп билан жиҳозланади. Олимларнинг баҳолашича, айнан шу жойда олис фазони кузатиш учун улкан имкониятлар мавжуд.\nМаълумки, мазкур обсерватория қурилишига биринчи ғишт 1981 йилда қўйилган эди. 1991 йилгача бу ерда метеостанция фаолият юритди. 1985 йилда ишлаб чиқилган халқаро радиоастрономик обсерватория лойиҳаси 90-йиллар бошидан 2005 йилга қадар моливий таъминот масаласи сабабли тўхтаб қолган.\nРежа бўйича “Суффа” лойиҳаси мана шундай бўлиши керак эди\nҲукуматимизнинг 2007 йил 27 ноябрдаги «Суффа платосида Халқаро радиоастрономик обсерватория ташкил этилиши тўғрисида»ги фармойишига биноан Халқаро радиоастрономик обсерваториянинг илмий объектлари қурилиши бошланган эди. Қурилиш Республика инвестицион дастури томонидан, жиҳозлаш эса Россиянинг илмий ва ихтисослаштирилган ташкилотлари томонидан амалга оширилади.\nБугунги кунга келиб обсерваториянинг асосий конструкция ва қисмлари амалда 40 фоиз қайта қурилди. Мутахассислар эндиликда унинг акс эттирувчи юзаси ва мослаштирув тизимидан иборат технологик қурилмаларини ўрнатишлари керак. Олимларнинг ҳамкорликдаги гуруҳи томонидан обсерватория қурилиши ҳолати мунтазам назорат қилиб борилмоқда. Ўтган йилнинг ноябрида Россиянинг Ўзбекистондаги элчихонаси маслаҳатчиси ҳам обсерватория қурилиши билан танишган эди.\nОбсерваториянинг географик жойлашуви\nМазкур объектнинг ишга туширилиши илм-фан соҳасидаги улкан ҳодиса бўлиши кутилмоқда. У юксак технологиялар ривожи, илмий тадқиқотлар борасида янги йўналишлар очилишига имкон беради. Бундан ташқари, у олис фазога яқин келажакда Мирриҳ (Марс) ва Зуҳро (Венера)га учирилажак аппаратлар билан алоқа қилишда самарали восита бўлади.\nГеннадий Шанин мазкур обсерватория икки давлат ўртасидаги ҳамкорликнинг яна бир йўналишига асос бўлишини таъкидлар экан, ҳозирда “Суффа” платосида жойлашган радиоастрономия мажмуаси учун мутахассислар тайёрлаш масалалари муҳокама қилинаётганини ҳам айтиб ўтган. Москва ва Санкт-Петербург давлат техника университетлари тажрибасидан келиб чиқиб, ўзбек университетларида ҳам талабаларни шу йўналишда тайёрлаш учун махсус факультетлар ташкил этилиши мумкин.\n“Суффа” радиоастрономия мажмуаси (РТ-70)нинг амалий аҳамияти ҳақида фикр билдираётган мутахассислар унинг ёрдамида геотектоник плиталар ҳаракатини кузатиш йўли билан аниқ координаталар системасини яратиш орқали зилзилаларни прогнозлаш мумкинлигини таъкидлашади.\nЭслатиб ўтамиз, худди шундай тўлқин диапазонидаги телескоп (кўзгусининг диаметри 30 метр) Испаниянинг Пико-Валетто шаҳрида ўрнатилган ва у Бирлашган Европа астрономия институтига тегишли. АҚШда 100 метр диаметрдаги “Грин Бэнк” радиотелескоп мажмуаси фойдаланишга топширилган. Япониянинг Нобеяма обсерваториясида 45 метр диаметрдаги миллиметрли тўлқиндаги телескопдан 1982 йилдан буён фойдаланиб келинмоқда. Шунигдек, Мексикада, денгиз сатҳидан 4600 метр баландликдаги Сьерра Негра тепаликларида 50 метр диаметрдаги телескоп барпо этилган.


Криштиану Роналду ҳақидаги фильм 2015 йил октябрида катта экранларга чиқади » Ўзбекистон янгиликлари – Zamin.uz\n09-06-2015 | 19:35\nZAMIN.UZ / Спорт / 09 Июн 2015 года1 489\n«Реал» клуби ва Португалия терма жамоаси ҳужумчиси Криштиану Роналду ҳақидаги фильм 2015 йилнинг октябрида прокатга чиқади. Бу ҳақда «ТАСС»га асосланиб «Дарё» нашри хабар бермоқда.Картина съёмкаси билан машҳур Universal Pictures кинокомпанияси шуғулланди. Суратга олиш ишлари 2014 йилнинг январь ойида бошланганди ва жорий йилнинг баҳорида якунланди.Роналду — футбол тарихидаги энг кучли ўйинчилардан бири ҳисобланади. У «Манчестер Юнайтед» таркибида 3 марта Англия чемпионатида ва бир марта Европа Чемпионлар Лигасида ғалаба қозонган. Мадриднинг «Реал» клубида эса португалиялик футболчи бир мартадан Испания чемпионати ва ЕЧЛда ғалаба қилган.Роналду уч марта «Олтин тўп» мукофотини, уч марта «Олтин бутса»ни ва яна бир қанча жамоавий ҳамда индивидуал совринларни қўлга киритган.


Пенсиялар февралдан нақд пулда берилади\nПенсия, нафақа ва стипендиялар нақд пулда берилади\n20:18 02.02.2017 (Янгиланган 17:43 03.02.2017)\nМирзиёевнинг қарорига асосан февралдан бошлаб пенсия ва нафақа тўловлари фақат нақд пулда берилади. Ўзбекистон Бош прокуратураси қарорнинг бажарилишини назорат қилиб боради\nТОШКЕНТ, 2 фев — Sputnik. Ўзбекистонда 1 февралдан бошлаб пенсия ва нафақа тўловлари фақат нақд пулда берилади, бу ҳақда Ўзбекистон Президенти Шавкат Мирзиёевнинг 2 февралда эълон қилинган қарорида маълум қилинди.\nУндан ташқари феврал ойидан бошлаб узоқ ва тоғли ҳудудларда яшовчи аҳоли ойлик маошлари, шунингдек олий таълим масканлари талабаларининг стипендияларининг 50%и нақд пулда тўланиши керак.\nПенсия таъминотида янги йилдан жорий этилган асосий ўзгаришлар ҳақида\nМазкур Қарор "Ўзбекистон" телеканали орқали ўқиб эшиттирилди.\nБарча пенсия ва нафақалар келгуси ойнинг 20-санасига қадар тўланишини таъминлаш кераклиги таъкидланди.\nҚарорнинг амалда тадбиқ қилинишини Ўзбекистон Марказий Банки, Молия вазирлиги ва Ўзбекистон Почтаси зиммасига юклатилди. Ўзбекистон Бош прокуратураси қарорнинг бажарилишини назорат қилиб боради.\nҚарорнинг қабул қилинишига фуқаролардан келиб тушаётган кўплаб мурожаатлар асос бўлгани айтилмоқда.\nнақд пул, Мирзиёев қарори, пенсия\nТОШКЕНТ, 7 июл — Sputnik. “Умумий ўрта таълим муассасаларида “Тарбия” фанини босқичма-босқич амалиётга жорий этиш чора-тадбирлари тўғрисида” Ҳукумат қарори қабул қилинди.\nНоринда мактаб ўқувчиси машинада уч аёлни уриб юборди: қурбон бор\nҚарорга мувофиқ, умумий ўрта таълим муассасаларида “Одобнома”, “Ватан туйғуси”, “Миллий истиқлол ғояси ва маънавият асослари” ҳамда “Дунё динлари тарихи” фанларини бирлаштирган ҳолда “Тарбия” фани 1–9-синфларда – 2020/2021 ўқув йилидан, 10–11-синфларда эса 2021/2022 ўқув йилидан бошлаб фанларга ажратилган умумий соатлар доирасида босқичма-босқич амалиётга жорий этилади.\n“Тарбия” фанидан дарсликлар ва ўқув-методик мажмуалар янги ўқув йили бошлангунга қадар чоп этилиб, жойларга етказилади.\n2020 йил июль ойидан бошлаб янги ўқув йили бошлангунга қадар умумтаълим мактабларидаги “Бошланғич таълим”, “Миллий ғоя ва ҳуқуқ”, “Тарих” ва “Диншунослик” мутахассислигига эга фан ўқитувчилари учун халқ таълими ходимларини қайта тайёрлаш ва уларнинг малакасини ошириш ҳудудий марказларида “Тарбия” фанидан онлайн шаклда мақсадли малака ошириш курслари ташкил этилади.\n“Тарбия” фанидан дарсликлар ва ўқув мажмуаларини харид қилиш ва етказиб бериш харажатлари республика бюджети ва халқ таълими вазирлиги ҳузуридаги Республика мақсадли китоб жамғармаси маблағлари ҳисобидан қопланади.\nҚарор билан умумий ўрта таълим муассасалари ўқувчилари учун “Тарбия” фани концепцияси тасдиқланди.\nТОШКЕНТ, 7 июл — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\nЖиззах шаҳар ҳокимлиги биноси карантинга олинди\nБир сутка давомида 225 кишида коронавирус аниқланди, Ўзбекистонда коронавирус инфекцияси қайд этилганлар сони 10 587 нафарни ташкил қилмоқда.\nЯнги касалланиш ҳолатларининг 112 нафари Тошкент шаҳрида (шундан 84 нафари коронавирусга чалинганлар билан мулоқотда бўлиб, карантинга олинган фуқаролар орасида, 28 нафари аҳоли орасида), 11 нафари Қорақалпоғистон Республикасида (шундан 6 нафари коронавирусга чалинганлар билан мулоқотда бўлиб, карантинга олинган фуқаролар орасида, 2 нафари аҳоли орасида, 3 нафари халқаро юк ташувчи автомашина ҳайдовчилари орасида), 2 нафари Жиззах вилоятида, яна 2 нафари Қашқадарё вилоятида аҳоли орасида, қолган 1 нафари эса Тошкент вилоятида халқаро юк ташувчи автомашина ҳайдовчилари орасида аниқланган.\nРеспублика бўйлаб жами соғайганлар сони 6 690 нафарга етди. Айни пайтда 3 858 нафар беморга белгиланган стандартлар бўйича даво чоралари кўрилмоқда.\n“Абу Сахий”да коронавирус\n“Абу Сахий” савдо маркази ёпилди, бир неча ходимларда коронавирус аниқланди.\n6 июль куни Чилонзор туманида жойлашган "Tashkent Trade Center" (Абу Сахий) савдо маркази маъмурияти ишчилари ва бу ерда фаолият кўрсатаётган тадбиркорлардан коронавирус инфекциясига намуна олинди.\nТест таҳлиллари натижасига кўра, бир неча ходимларда коронавирус инфекцияси борлиги аниқланди.\nФарғона ва Жиззах - карантин\nФарғона ва Жиззах шаҳарларида карантин талаблари кучайтирилмоқда.\nФарғона шаҳрига вилоятнинг барча ҳудудларидан кириш ва шаҳардан республиканинг барча ҳудудларига, жумладан, вилоятдаги туманларга чиқиш йўлларида 8 та санитария пости ташкил этилди.\nВилоят ҳудудидаги бозорлар, савдо мажмуалари ва супермаркетларга киришда дезинфекцион туннель ва дезинфекция гуруҳлари ташкил этилиб, улар карантин қоидаларига риоя этилишини назорат қилмоқда.\nЖиззах шаҳрига кириш-чиқишни назорат қилиш учун қўшимча йўл-патруль хизмати стационар постлари ва блокпостлари ташкил қилинади.\nКоронавирус инфекциясига чалинган самарқандлик бемор ўткир нафас ва юрак-қон томир етишмовчилигидан вафот этди.\nУргут тумани яшовчи 61 ёшли (эркак) О.Н. жорий йил 27 июнь куни коронавирусга чалинган бемор билан бирламчи мулоқотда бўлганлиги сабабли вилоят юқумли касалликлар шифохонасига ётқизилган ва даво муолажалари бошланган. Унга “COVID-19” инфекцияси оғир кечиши ташхиси қўйилган. Касаллик икки томонлама пневмония, ўткир нафас етишмовчилигининг 3-даражаси асорати билан кечган.\nБемор бундан аввал сурункали буйрак етишмовчилиги, гипертония касаллиги, юрак ишемик касаллиги, ўткир миокард инфаркти билан ҳам оғриган.\nБеморнинг даволаниши давомида кунлик аҳволи Соғлиқни сақлаш вазирлиги, Самарқанд давлат тиббиёт институти мутахассислари томонидан онлайн консультациялар ўтказилиб, доимий назоратга олинган.\nБироқ шифокорларнинг стандартлар асосида ўтказган тезкор реанимацион муолажаларига қарамасдан бемор ўткир нафас ва ўткир юрак қон-томир етишмовчилигидан вафот этди.\nШунингдек, пойтахтлик 79 ёшли бемор ўткир юрак-қон томир ва нафас етишмовчилигидан вафот этди. Юнусобод туманида яшовчи, 79 ёшли Х.Б. (эркак киши) жорий йил 19 июнь кунидан тана ҳарорати кўтарилиб, йўтал безовта қилган. Шунга қарамай, мутахассисларга мурожаат қилмасдан бир ҳафта давомида уйида даволанган.\nШифокорларнинг стандартлар асосида ўтказган тезкор реанимацион муолажаларига қарамасдан бемор ўткир юрак қон-томир ва нафас етишмовчилигидан вафот этди.\nНавоий шаҳрида яшовчи Х.Ш. 2 июль куни "COVID-19" инфекциясига намуна топширган ва унда касаллик аниқланган. Бемор шу куни вилоят болалар юқумли касалликлар шифохонасига ётқизилган. Унда коронавирус икки томонлама зотилжам, нафас етишмовчилигининг 1-2-даражаси асорати билан кечган. Беморда гипертония 3-даража, артериал гипертензия 2. хавф – III, семизликнинг 1-даражаси каби ҳамроҳ касалликлари бўлган. У 2019 йилдан буён гипертония касаллиги билан назоратда турган.\n6 июль куни беморнинг аҳволи ўта оғирлашган. Реанимацион муолажаларига қарамасдан, бемор ўткир юрак қон-томир ва нафас етишмовчилиги, ўткир бош мия ва ўпка шишидан\nСўнгги маълумотларга кўра, инфекцияни юқтириб олган кишиларнинг сони 11,7 миллиондан ошди, 541 минг киши вафот этди. Энг кўп ҳолатлар АҚШда (2,9 млн), Бразилияда (1,6 млн), Ҳиндистонда (716 минг).


Америка Кубоги ярим финалининг АҚШ ва Аргентина (0:4) терма жамоалари ўйинида мухлислардан бири майдонга чиқиб келди. Бунга қандай муваффақ бўлгани ва уни нега ҳеч ким тўхтатмагани маълум эмас, дея хабар беради «Stadion.uz».\nМухлис ушбу ўйинда Аргентина терма жамоасида урилган голлар сони бўйича рекордни янгилашга эришган Лионель Мессига яқинлашди ва ундан дастхат сўради. Месси бунга хотиржам муносабатда бўлди ва мухлиснинг футболкасига дастхат тушириб берди. Эркак эса истаги амалга ошгач тиз чўкди ва футболчига таъзим қила бошлади.\nМессининг бундай иззат-икромдан хижолат тортаётгани юзидан билиниб турарди. У мухлис томон эгилди, шундан сўнг эркак туриб, Лионелни бағрига босди.\nЭслатиб ўтамиз, АҚШга қарши ўйинда киритилган гол орқали Лионель Месси Аргентина термаси тарихидаги энг яхши тўпурарга айланиб олди.


Инсониятга таҳдид: Ер сайёрасига 4 йирик муаммо хавф солмоқда | Qalampir.uz\nИнсониятга таҳдид: Ер сайёрасига 4 йирик муаммо хавф солмоқда\nТаҳлил\t20 Февраль 22:03 43151\n10 минг йил олдин Ер сайёрасида атиги 5 миллион аҳоли яшаган, минг йиллар давомида дунё аҳолиси жуда секин ўсиб келди ва шу тарзда XIX асрга қадар давом этди. Бироқ тиббиёт, технология ва қишлоқ ҳўжалигидаги ривожланиш натижасида 1800 йилга келиб дунё аҳолисининг сони 1 миллиардга етди. Шундан сўнг, юз берган икки Жаҳон уруши ва “Испан” гриппи пандемияси давридаги йўқотишларга қарамай, 1960 йилда “ерликлар” сони 3 миллиарддан ошди. Кўриниб турибдики, ушбу рақамлар фақат юқорига қараб ўсмоқда.\nОрадан бор-йўғи яна 60 йил ўтиб, аҳоли сони 2,5 баравар кўпайди. Айни вақтда ер юзида 7 миллиард 840 миллион инсон яшамоқда ва ушбу кўрсаткич шиддат билан ўсишда давом этяпти. БМТнинг башоратига кўра, 2055 йилга келиб Ер аҳолиси 10 миллиардга етади. Аҳоли сонининг тез суръатлар билан ўсиши келажакда инсониятнинг ўзига хавф соладими? Ахир, Ер сайёрасидаги табиий ресурслар чекланган ва тобора тугаб бормоқда. Бу масалада қандай ечим бор? Ушбу саволлар юзасидан қуйидаги мақолада сўз юритамиз.\nЕр яна қанча вақт инсониятга чидаб бера олиши мумкинлиги ҳақида сўз очишдан аввал, инсон омили туфайли сайёра қандай ҳолатга етиб келгани ва унда қанча ресурс қолгани ҳақида фикр юритиб кўрайлик.\nЎрмонларнинг йўқ қилиниши\nЎрмонлар керакми ўзи? Нима, уларсиз одам яшай олмайдими? Гап шундаки, ўрмонлар нафас олишимиз учун кислород ишлаб чиқаришдан ташқари, сувнинг ерга сингиб, йўқ бўлиб кетиши ҳамда тупроқнинг эрозияга учрашидан ҳимоя қилади. Шу билан биргаликда, ўрмонлар қанчадан-қанча ўсимлик ва ҳайвонот олами учун бошпана бўлиб хизмат қилади.\n“National Geographic” ва Жаҳон банки маълумотларига кўра, 1950 йиллардан бери дарахтларнинг кенг миқёсда кесилиши натижасида шу вақтгача дунё ўрмонларининг 46 фоизи йўқ қилинган. “The Guardian” нашрининг NASA маълумотларига таяниб ёзишича, бирор бир чора кўрилмаса, шу кетишда 2100 йилга келиб, дунёда умуман ўрмон қолмайди. У вақтгача эса кўплаб давлатларда инсонларнинг нафас олиш аъзолари билан боғлиқ касалликлар авж олиб, дунёда турли хил эпидемия ва пандемиялар ҳукм сураётган бўлиши мумкин.\nСув яна қанча вақтга етади? Инсон тириклиги учун кейинги энг муҳим нарса – сув. Ер сайёрасининг 70 фоиздан ошиғи сув билан қопланган бўлсада, унинг 2,5 фоизи истеъмол учун яроқли. Шундан атига 0,3 фоизи дарё ва денгизлар, аниқроғи ер сатҳида жойлашган ва инсон ундан эмин-эркин фойдаланиб келмоқда. Қолган асосий қисми эса ер остидан ва Антартика музликлари таркибидан ўрин олган.\nУзоқ хаёлий келажак ҳақида сўз очмайлик. Чунки сув танқислиги аллақачон, глобал кўриниш олиб бўлган. Жаҳон соғлиқни сақлаш ташкилотига кўра, бугун дунё бўйича 785 миллион одам сувсизликдан азоб чекмоқда. Нафақат Африканинг қолоқ давлатлари, балки ривожланган мамлакатларнинг улкан мегаполисларида ҳам сув муаммоси ўткирлашиб бормоқда. Хусусан, Пекин, Мехико шаҳри, Токио ва Жакарта каби йирик шаҳарларнинг ҳар бирида 10 миллиондан 20 миллионгача аҳоли ҳар куни сув тақчиллиги билан яшашга мажбур бўлса, Бразилиянинг Сан-Паулусида ҳар бир уй ер остидан сув тортиш учун махсус “скважина” қуриши керак. Африка давлатларида эса сув учун турли гуруҳлар ўртасидаги тўқнашувлар одатий ҳолдир.\nСув тақчиллигига олиб келаётган омиллардан бири бу – унинг ҳаддан ташқари кўп ишлатилиши. Таҳлилларга кўра, сув энг кўп сарфланадиган соҳа – қишлоқ ҳўжалиги, озиқ-овқат маҳсулотларини етиштириш ва ирригация (суғориш –таҳр.). “The Guardian”нинг маълумотларига кўра, 1 дона тухум олиш учун 196 литр, 1 литр сут учун эса 628 литр сув, 1 килограмм картошка етиштириш учун 287 литр сув сарфланади. Бир тасаввур қилинг, 1 дона нон, 2 дона тухум, 200 грамм қовурилган картошка ва 1 стакан сутдан иборат нонушта учун тахминан 1000 литрга яқин сув ишлатилади. Қўрқинли рақамлар-а, шундай эмасми?\nДунёда 2021 йил бошидан бери 600 миллион литр сув сарфланган. Даниянинг Артур университети тадқиқотларига кўра, инсоният сувдан шу тарзда фойдаланишда давом этса, 2040 йилга бориб бутун сайёра ўткир сув танқислигидан азоб чека бошлайди. Аллақачон, география фанига Марказий Осиёда Орол фожиаси, Шимоли-шарқий Африкада Нил “ўлими” каби тушунчалар кириб келган. Хитой цивилизациясининг ўчоғи бўлган Сариқ дарёнинг қуриб бориши 2000 йиллардаёқ муаммога айланиб улгурган.\nСаноатлашган давлатларда нефть ва кўмир энергиянинг асосий манбаи ҳисобланади. Хусусан, АҚШда кўмир ёқиш орқали мамлакатнинг 30 фоиз электр энергияси олинади. Стэнфорд университетига кўра, бугунги кунда дунёда ишлаб чиқарилаётган 38 фоиз электр энергияси кўмир ёқиш ҳисобига олинади. Нефтнинг инсон ҳаётидаги ўрни эса ундан ҳам юқори. Яхшилаб назар солсак, “қора олтин”ни ёқилғи саноатидан ташқари қурилишда ҳам, озиқ-овқатда ҳам, кундалик эҳтиёжда ишлатиладиган ошхона жиҳозларидан тортиб кийим-кечак таркибида ҳам кўришимиз мумкин.\nАфсуски, кўмир ва нефть ҳам чекланган. Статистик маълумотларга кўра, дунё йилига 36 триллион баррель (1 баррель 159 литрга тенг – таҳр.) нефть ишлатади. “Worldometers”нинг маълумотларига кўра, агар ҳар йили шунча миқдорда нефть сарфланса, 47 йилдан сўнг “қора олтин”нинг захиралари тугайди. Бундан ҳам даҳшатлироғи – агар барча нефть заҳиралари ёқиб юборилса, экология қандай аҳволга келади?\nУшбу саволга жавоб топиш мақсадида АҚШ, Германия ва Британия олимлари NASA билан ўзаро ҳамкорликда тадқиқот ўтказишган. Натижаларга кўра, агар Ер юзидаги нефть, газ ва кўмирнинг барча захираси ёқиб юборилса, ҳаво ҳарорати кўтарилиб, Антарктика ва Гренландия музликлари эрийди ва сув сатҳи 100 метрдан ҳам баландроққа кўтарилади, атмосферани эса чуқур ва заҳарли буғ қоплаб олади. У эса минг йилгача тарқалмай туради.\nУрбанизация – шаҳарларнинг кенгайиши. Бунга қишлоқ аҳолисининг иш излаб, яшаш шароитини яхшилаш мақсадида шаҳарларга кўчиб ўтиши сабаб бўлмоқда. БМТнинг маълумотларига кўра, 1800 йилда дунё аҳолисининг атига 2 фоизи шаҳарда яшаган бўлса, айни вақтда бу кўрсаткич 55 фоизга тўғри келади. 2050 йилга келиб эса дунёнинг 70 фоиз аҳолиси шаҳарларда яшай бошлайди.\nШаҳар аҳолиси қишлоқдагиларга қараганда кўпроқ даромад қилади. Кўп даромад эса кўпроқ ҳаражат ва кўпроқ истеъмолдан дарак беради. Кўпроқ сув, электр энергияси, парвоз ва саёҳатлар, шахсий автомобиль: буларнинг барчаси Ерда қолган ресурсларнинг сарфланишини тезлаштиради. Шаҳарлар эса кундан-кунга кенгайиб, унинг аҳолисидаги эҳтиёж ҳам ортиб бормоқда.\nБундай фарқ нафақат қишлоқ ва шаҳар аҳолисининг кундалик эҳтиёжида, балки АҚШ, Корея, Япония ва ривожланган Европа мамлакатлари билан Африканинг қолоқ ҳамда энди-энди ривожланаётган давлатлари орасида ҳам кузатилади. Гап шундаки, ривожланган давлатларда тибиийки, аҳолининг даромади ҳам юқори бўлади. Бу эса кўпроқ ҳаражатга олиб келади. Шунчаки, қўша-қўша автомобиль ёки бассейнда сузмоқчи бўлса, албатта ўша бассейн катта бир яхтада, у яхта эса қайсидир денгизда жойлашган бўлиши керак. Даромаднинг баландлиги фақат иштаҳанинг очилишига олиб келади.\nШвейцариянинг “Global Footprint Network” илмий-таҳлилий марказига кўра, айни вақтда Ер юзида мавжуд бўлган 8 миллиардга яқин инсоннинг ҳар бири хитойлик каби ҳаёт кечирганда, Ер сайёраси торлик қилган бўлар эди. Агар француздек ҳаёт кечирса, 2,5 та, АҚШ фуқаросидек яшаса, 4 та Ер сайёраси керак бўлар эди. Дубай аҳолисидек ҳаёт кечириш учун эса 5 та Ер ҳам камлик қилади.\nХулоса қиладиган бўлсак, кислород таъминотчиси ҳисобланган ўрмонларнинг йўқ бўлиб кетишига 80 йил, ичимлик сувининг тугашига эса 19 йил ва барча энергия таъминотини ёқиб юбориб, дунёни заҳарли шарга айлантириш учун яна 47 йил вақт қолибди. Келажак авлодга яхши замин қолдирайлик, деб экологлар жар солиб юради-ю, лекин ҳозирги авлодга ҳам аллақачон ҳеч қанча вақт қолмабди.\nЭшик қоқиб улгурган юқоридаги глобал муаммоларга қандай ечим борлиги хусусида келгуси мақолада ўқишингиз мумкин. QALAMPIR.UZ`дан узоқлашманг.\n02 Август 13:59 32964\n03 Август 15:51 26244\n03 Август 13:06 24795\n04 Август 12:37 22124\n03 Август 15:01 21274